cyanic-selkie/wikianc huggingface dataset:
দ্রৌপদী
জনপ্রিয় সংস্কৃতিতে
১৯৮৮ সালের বলদেব রাজ চোপড়ার মহাভারতে দ্রৌপদীর চরিত্রে অভিনয় করেছেন রূপা গাঙ্গুলী।২০১৩ সালের স্টার প্লাসের মহাভারতে দ্রৌপদীর চরিত্রে অভিনয় করেছেন পূজা শর্মা এবং তিনি ব্যাপকভাবে প্রশংসিত হন। ভারতের বাইরেও ইন্দোনেশিয়া ও থাইল্যান্ডে পূজা শর্মার অনেক খ্যাতি রয়েছে যেখানে ডাবিংকৃত মহাভারত সম্প্রচারিত হয়েছিল। স্টার ভারতের রাধাকৃষ্ণ ধারাবাহিকে দ্রৌপদী চরিত্রটি রূপায়ণ করেন ঈশিতা গাঙ্গুলী। হিন্দি অ্যানিমেশন মহাভারতে দ্রৌপদীর কণ্ঠ দেন বিদ্যা বালান। সনি টিভির "সূর্যপুত্র কর্ণ" ‌‌‌‌‌‌‌‌নামক ধারাবাহিকে দ্রৌপদী ছিলেন পঙ্খুরী আওয়াস্থি।
ঊর্বস্থি
ঊর্দ্ধ প্রান্ত
ফিমারের ঊর্দ্ধ প্রান্ত মস্তক (Head),গ্রীবা (Neck) এবং ক্ষুদ্রতর ট্রক্যান্টার ও বৃহত্তর ট্রক্যান্টার নিয়ে গঠিত।
ছক্কা পঞ্জা
দুস্যতা
২০১৭ সালের ১২ই জানুয়ারি, অভিনেতা ও প্রযোজক দীপক রাজ গিরি প্রকাশ করেছিলেন যে ছবিটি ফেসবুকে ফাঁস হয়ে গেছে। পরে ১৩ ই জানুয়ারী, ২০১৭ তে দুস্যতায় জড়িত থাকার ফলে একজন ব্যক্তি আত্মহত্যা করেছিলেন কিন্তু পুলিশী অনুসন্ধানে প্রকাশ পেয়েছিল যে তিনি সংযুক্ত ছিলেন না। অভিনেতা দীপক রাজ গিরি নিজের ফেসবুক পেজে পোস্ট করেছিলেন, যে ছেলেটি আত্মহত্যা করেছে তিনি তার জন্য দুঃখিত।
এডওয়ার্ড ফন দার মারউই
অস্ট্রেলিয়া গমন
তবে, ১৯২৯ সালের ন্যায় ইংল্যান্ডে তাকে বেশি খেলায় অংশগ্রহণ করার সুযোগ দেয়া হয়নি। সবমিলিয়ে তিনি মাত্র তিনটি প্রথম-শ্রেণীর খেলায় অংশ নিতে পেরেছিলেন। তন্মধ্যে, নিউজিল্যান্ডে পদার্পণ করে কোনটিতেই তার অংশগ্রহণ ছিল না; এমনকি কোন টেস্টও নয়।
সুপ্ততাপ
১৭৬২ সালে ব্রিটিশ রসায়নবিদ জোসেফ ব্ল্যাক প্রথম "ল্যাটেন্ট হিট" (সুপ্ততাপ) কথাটি ব্যবহার করেন। ল্যাটিন শব্দ ল্যাটেরে বা ল্যাটেন্স (অর্থ: অন্তর্নিহিত থাকা) থেকে ইংরেজি "ল্যাটেন্ট" শব্দের উৎপত্তি। ব্ল্যাক ক্যালোরিমিতি প্রসঙ্গে এটি ব্যবহার করেছিলেন, যেখানে তাপ প্রদানে বস্তুর আয়তন পরিবর্তিত হয় কিন্তু তাপমাত্রা ধ্রুব থাকে।
ব্যবহার
সুপ্ততাপের দুটি সাধারণ প্রকারভেদ হলো গলনের সুপ্ততাপ ও বাষ্পীভবনের সুপ্ততাপ। এদের নাম থেকেই বোঝা যায় দশা পরিবর্তনের সময় শক্তিপ্রবাহ কোন দিকে হবে। গলনের সুপ্ততাপ কঠিন থেকে তরল এবং বাষ্পীভবনের সুপ্ততাপ তরল থেকে গ্যাসীয় অবস্থায় রূপান্তরের সুপ্ততাপকে নির্দেশ করে।
তাপমাত্রা ও চাপের প্রভাব
তাপমাত্রা বা চাপ যখন সংকট বিন্দুতে পৌঁছায় তখন বাষ্পীভবনের সুপ্ততাপ শূন্যে নেমে আসে।
ইরানে কোভিড-১৯ এর বৈশ্বিক মহামারী
২০১৯-২০২০-র করোনভাইরাস মহামারী চলাকালীন ইরান তার প্রথম সার্স-কোভ -২ সংক্রমণের প্রথম ঘটনা ২০২০ সালের ১৯ ফেব্রুয়ারি কোমে প্রতিবেদন করে। ২০২০ সালের ১০ এপ্রিল পর্যন্ত, ইরানে, ইতালি, স্পেন, মার্কিন যুক্তরাষ্ট্র, ফ্রান্স এবং যুক্তরাজ্যের পরে কোভিড -১৯ এ  বিশ্বের ছয়তম সর্বাধিক সংখ্যক মৃত্যুর ঘটনা ঘটেছে এবং সারস-সিওভি -২ র ক্ষেত্রে অষ্টম সর্বোচ্চ সংখ্যার সংক্রমণ ঘটেছে।
মীর হুমায়ুন জাহ বাহাদুর
হুমায়ুন জাহ বাহাদুর টিপু সুলতানের বংশধর ছিলেন।
স্যামসাং গ্যালাক্সি গ্রান্ড ২
স্যামসাং গ্যালাক্সি গ্র্যান্ড ২ হচ্ছে স্যামসাং ইলেক্ট্রনিক্স দ্বারা প্রস্তুতকৃত একটি স্মার্টফোন, যা ২০১৩ সালের ২৫ নভেম্বর প্রথম ঘোষিত হয়। এই মোবাইলের ১.২ গিগাহার্জ প্রসেসর এবং ১.৫ জিবি র‍্যাম আছে। আছে অভ্যন্তরীণ ৮ জিবি মেমোরী; অতিরিক্ত ৬৪ গিগাবাইট সম্পন্ন মেমোরী কার্ড সংযোজন করা যায়। quad core. এই ডিভাইস ওয়াই ফাই ব্যতীত সেকেন্ড জেনারেশন (2G), থার্ড জেনারেশন (৩জি), চতুর্থ জেনারেশন (LTE) সমর্থন করে। নেভিগেশন সিস্টেম যেমন: গুগল ম্যাপের সাহায্যে গ্লোনএস, এ-জিপিএস সমর্থন করে। এই ডিভাইসের ভার্সন হলো অ্যান্ড্রয়েড ৪.৩ (জেলি বিন) অপারেটিং সিস্টেম। ২০১৪ সালের ১৪ জুলাই এই মোবাইল OTA হালনাগাদ দ্বারা অ্যান্ড্রয়েড ৪.৪.২ কিটক্যাটে আপগ্রেড হয়েছিল। এই হালনাগাদের পর অনেকগুলো বিষয় উঠে আসে। অনেক ব্যবহারকারী অভিযোগ করেছেন; ডিভাইসের স্বয়ংক্রিয় ভাবে রিস্টার্ট হওয়া, ঘনঘন হ্যাং হওয়া, সিস্টেম ইউএল এরর হওয়া, লকস্ক্রিনের ওয়ালপেপার পরিবর্তনে ব্যার্থ হওয়া ইত্যাদি নিয়ে। এইসব সমস্যা সাম্প্রতিক সময়ে সর্বশেষ K1 build দ্বারা সমাধান করা হয়েছে, যা which comes along with Samsung Knox.
স্যামসাং গ্যালাক্সি গ্র্যাণ্ড ২ তে ২৬০০ মিলি-এম্পিয়ার লিথিয়াম পলিমার ব্যাটারি আছে, যার ১৭ ঘণ্টা পর্যন্ত চার্জ থাকে। TFT HD, বহুমাত্রিক টাচ স্ক্রিন ১৬ মিলিয়ন রং ধারণ করতে সক্ষম।
পঞ্জিকা সাল
সেলেউসিড সাল
সেলেউসিড সাল খ্রিস্টপূর্ব চতুর্থ শতাব্দী থেকে খ্রিস্টাব্দ ষষ্ঠ শতাব্দী পর্যন্ত মধ্যপ্রাচ্যে এবং দশম শতাব্দী পর্যন্ত মধ্যপ্রাচ্যের খ্রিস্টানদের মধ্যে ব্যবহৃত হয়ে এসেছে। এই সাল ৩১২ খ্রিস্টপূর্বাব্দের আগস্টে প্রথম সেলুকাস নিকেটর এর ব্যাবিলন জয়ের তারিখ থেকে শুরু হয়।
অধিনায়কীয় সাল ব্যবস্থা
একটি পূর্বকালীন সাধারণ ব্যবস্থা ছিলো অধিনায়কীয় সাল ব্যবস্থা। এর নাম এসেছে কন্সুলেস অরডিনারি থেকে যারা ১৫৩ খ্রিস্টপূর্ব থেকে ১ জানুয়ারি তারিখে দপ্তরের ক্ষমতা গ্রহণ করতো। কখনো এক বা দুই৷ অধিনায়কীয় আগের বছরের নভেম্বর বা ডিসেম্বরের আগে নিয়োগপ্রাপ্ত হতেন না এবং নতুন অধিনায়কীয় নিয়োগের খবর সাম্রাজ্যের সর্বত্র ছড়াতে অনেক মাস লেগে যেতো; আর তাই আমরা কিছু অনিয়মিত ফলক দেখতে পাই যেখানে বছরের জায়গায় জোড়া অধিনায়কীয়দের মধ্যে একজনের "অধিনাকীয়র পরে" লেখা হয়েছে।
দেউল
ভরদৌল
দেউলের দ্বিতীয় দিন ভরদৌল হিসেবে পালন করা হয়। উক্তদিনে প্রভাতকালে মহিলা ও পুরুষেরা পুয়ার গীত ও যশোমতি পেখিতে নয়ন জুরাই গান গায়।
মানকুমারী বসু
মৃত্যু
বাংলা সাহিত্যের সুলেখিকা মানকুমারী বসু আশি বৎসর বয়সে ১৯৪৩ খ্রিস্টাব্দে ২৬ শে ডিসেম্বর কন্যা প্রিয়বালার বাংলাদেশের খুলনায় অবস্থিত বাড়ীতে প্রয়াত হন।
এস পি আইয়াস্বামী মুদালিয়ার
এস পি আইয়াস্বামী মুদালিয়ার ছিলেন ভারতের তামিলনাড়ু রাজ্যের একজন মুক্তিযোদ্ধা। রায়পেটে তাঁর বাড়ির নাম গান্ধী পীক, চেন্নাই, এখানে বহু আইএনসি সভা আয়োজন করা হয়েছিল। আজও এটি তাঁর পরিবারের সদস্যরা সংরক্ষণ করছেন। নেতাজী সুভাষচন্দ্র বসু দু'বার তাঁর বাড়িতেই ছিলেন। আইয়াস্বামী মুদালিয়ার পেশায় একজন সিভিল ইঞ্জিনিয়ার ছিলেন। মণিপুর হাইকোর্টের প্রধান বিচারপতি আর সুধাকর তাঁর নাতি।
ব্র্যাডফোর্ডের ধারাবাহিক হত্যাকাণ্ড
৪৩ বছর বয়সী সুসান রাশওয়ার্থ ২০০৯ সালের ২২ জুন নিখোঁজ হন। এরপর ২০১০ সালের ২৬ এপ্রিল ৩১ বছর বয়সী শেলি আর্মিটেজ এবং একই বছরের ২১ মে ৩৬ বছর বয়সী সুজান ব্লামিরেস নিখোঁজ হন। তারা সবাই ব্র্যাডফোর্ড ভিত্তিক যৌনকর্মী ছিলেন। ২৫ মে ব্র্যাডফোর্ডের কাছে শিপলির এয়ার নদীতে ব্লামির্সের মৃতদেহের কিছু অংশ পাওয়া যায়। একই নদীতে পাওয়া অন্যান্য মানব টিস্যু পরে আর্মিটেজের দেহের অংশ বলে সিদ্ধান্ত নেওয়া হয়েছিল। রাশওয়ার্থের মৃতদেহের কোনও অবশিষ্টাংশ কখনও পাওয়া যায়নি।
মৃতদেহ
ইতিহাস
নতুন আবিষ্কার এবং অগ্রগতির সুফলের দরুন ব্যবচ্ছেদের ব্যাপারে যে ধর্মীয় মধ্যপন্থার তৈরি হয়েছিল, তাতে উল্লেখযোগ্যভাবে শিথিলতা আসে, তথাপি জনমানসে এর নেতিবাচক ধারণা থেকেই যায়। এর কারণ হলো, তখনও ব্যবচ্ছেদের জন্য মানবদেহের একমাত্র বৈধ উৎস ছিল মৃত্যুদণ্ড কার্যকর করা হয়েছে এমন অপরাধীদের মৃতদেহ। সচরাচর ফাঁসিতে ঝোলানো লাশ ব্যবহার করা হতো। যেসব অপরাধীর ক্ষেত্রে তাদের কৃত অপরাধের দরুন তাদের মরদেহের ব্যবচ্ছেদের সমন জারি হয়, সেই অপরাধীদের অনেকেই, এমনকি তাদের পরিবারগুলোও স্বয়ং এই ব্যবচ্ছেদকে তাদের (অপরাধীদের) কৃত অপরাধের তুলনায় কিংবা তাদেরকে দেওয়া মৃত্যদণ্ডের তুলনায় অধিক ভয়ঙ্কর এবং অপমানাকর বলে মনে করত। সদ্যমৃতের এবং অতিশীঘ্রই ব্যবচ্ছেদ করা হবে এমন লাশের আত্মীয়-স্বজন ও বন্ধুরা যখন ফাঁসির মঞ্চ থেকে অ্যানাটমিস্টদের নিকট লাশের সরবরাহ থামানোর চেষ্টা করত, তখন অনেক সংঘর্ষ হতো, এমনকি কখনো কখনো দাঙ্গাও বেঁধে যেত। সেই সময়ে (১৭শ শতক) গুরুতর অপরাধ সংঘটনের বিরুদ্ধে শাস্তিরূপে ব্যবচ্ছেদের প্রয়োগে জনমানসের এই আপত্তিসমূহের সুযোগ নেয় সরকারগুলো। এমনকি যে অপরাধগুলোর ক্ষেত্রে ফাঁসির মাধ্যমে শাস্তির নিয়ম ছিল সেই তালিকায় অপরাধের সংখ্যা ২০০-এরও ওপরে বাড়িয়ে দেয় তারা। সে যাই হোক, মৃতদেহের ব্যবচ্ছেদ আরও বেশি জনপ্রিয় হয়ে উঠলে, অ্যানাটমিস্টরা মৃতদেহের সন্ধানে ভিন্ন উপায়ের খোঁজ করতে বাধ্য হয়।
আর আথিস্বামী
আর আথিস্বামী ছিলেন একজন ভারতীয় রাজনীতিবিদ এবং বিধানসভার প্রাক্তন সদস্য। ১৯৭৭ সালের নির্বাচনে কন্যাকুমারী জেলার কোলাচেল আসন থেকে জনতা পার্টির প্রার্থী হিসাবে তিনি তামিলনাড়ু বিধানসভায় নির্বাচিত হয়েছিলেন।
ভূকম্পন তরঙ্গ
প্রাথমিক তরঙ্গ
প্রাথমিক তরঙ্গের (ইংরেজি ভাষায় সংক্ষেপে পি-তরঙ্গ নামেও পরিচিত) গতিবেগ বেশি, ফলে এটি গৌণ তরঙ্গ থেকে দ্রুত ভূমিকম্প পরিমাপক কেন্দ্রে গিয়ে পৌঁছায়। অর্থাৎ এগুলিই প্রথমে ভূকম্পমাপক যন্ত্রে আবির্ভূত হয়, যার কারণে এদেরকে প্রাথমিক তরঙ্গ বলা হয়। প্রাথমিক তরঙ্গগুলি সংকোচক বা অনুদৈর্ঘ্য তরঙ্গ নামেও পরিচিত। এগুলি সঞ্চারক মাধ্যমটির (কঠিন, তরল বা বায়বীয়) মধ্যে তরঙ্গের দিক বরাবর সামনে-পেছনে দোলনের সৃষ্টি করে, ফলে মাধ্যমটির কোনও একটি বিন্দুর মধ্য দিয়ে তরঙ্গটি প্রবাহিত হবার সময় এটি একবার প্রসারিত হয়, একবার সংকুচিত হয়, অনেকটা যেমন শব্দতরঙ্গ বাতাসের মধ্য দিয়ে প্রবাহিত হয়। পৃথিবীতে প্রাথমিক তরঙ্গগুলি পৃষ্ঠতলের কাছাকাছি শিলার ভেতর দিয়ে সেকেন্ডে ৬ কিলোমিটার বেগে প্রবাহিত হয়। অন্যদিকে পৃথিবীর মজ্জা বা মর্মস্থলের কাছে, ভূপৃষ্ঠ থেকে প্রায় ৩০০০ কিলোমিটার নিচে এই গতিবেগ সেকেন্ডে ১০.৪ কিলোমিটার পর্যন্ত হতে পারে। মজ্জার ভেতরে প্রবেশের পর তরঙ্গের বেগ কমে ৮ কিমি/সেকেন্ড হয়ে যায়। পৃথিবীর কেন্দ্রের কাছে এই বেগ আবার বৃদ্ধি পেয়ে ১১ কিমি/সেকেন্ডে পরিণত হয়। এই গতিবেগ বৃদ্ধির কারণ হল তরল পদার্থের মাধ্যাকর্ষণজনিত চাপ বৃদ্ধি এবং শিলাস্তরের গঠনের পরিবর্তন। সাধারণত গতিবেগ বৃদ্ধির কারণে প্রাথমিক তরঙ্গগুলি বক্রপথে ভ্রমণ করে এবং বক্রপথগুলি ঊর্ধ্বমুখী ও অবতল আকৃতির হয়।
ইয়োহান ভল্ফগাং ফন গ্যোটে
ইয়োহান ভল্ফগাং ফন গ্যোটে (Johann Wolfgang von Goethe, ; ২৮ আগস্ট ১৭৪৯ – ২২ মার্চ ১৮৩২) ছিলেন একজন জার্মান কবি, ঔপন্যাসিক, নাট্যকার, দার্শনিক, বিজ্ঞানী, চিত্রশিল্পী, কূটনীতিবিদ ও প্রশাসনিক। তাঁর সাহিত্যকর্মের মধ্যে রয়েছে চারটি উপন্যাস, মহাকাব্য ও গীতিকাব্য, গদ্য ও গদ্যকাব্য, নাটক, স্মৃতিকথা, একটি আত্মজীবনী, সাহিত্যিক ও নন্দনতাত্ত্বিক সমালোচনা এবং উদ্ভিদবিদ্যা, শারীরবিদ্যা ও রং বিষয়ক রচনা। এর পাশাপাশি রয়েছে অসংখ্য সাহিত্যিক ও বৈজ্ঞানিক খণ্ডরচনা, ১০ সহস্রাধিক চিঠি এবং প্রায় ৩ হাজার চিত্রকর্ম। তাঁকে আধুনিক যুগের সর্বশ্রেষ্ঠ জার্মান সাহিত্যিক বিবেচনা করা হয়।
স্টিফেন এল. অ্যাডলার
জীবনী
অ্যাডলারের জন্ম নিউ ইয়র্ক শহরে। তিনি ইহুদি আমেরিকান লেখক ইরভিং অ্যাডলারের ছেলে এবং রুথ অ্যাডলার এবং পেগি অ্যাডলারের বড় ভাই। ১৯৬১ সালে তিনি হার্ভার্ড বিশ্ববিদ্যালয় থেকে স্নাতক হন যেখানে তিনি পুন্টাম ফেলোশিপ (বিশ্ববিদ্যালয় থেকে স্নাতক ছাত্রদের প্রদত্ত এক বিশেষ সম্মান) হয়েছিলেন। ১৯৬৪ সালে প্রিন্সটন বিশ্ববিদ্যালয় থেকে তিনি পি.এইচ.ডি প্রাপ্ত হন। অ্যাডলার, স্যাম ট্রেইম্যানের তত্ত্বাবধানে "উচ্চ শক্তি নিউট্রিনো প্রতিক্রিয়া এবং সংরক্ষণ" শিরোনামে তাঁর ডক্টরেটের প্রবন্ধটি সম্পন্ন করেছিলেন।
ছক্কা পঞ্জা ২
ছক্কা পঞ্জা ২ (নেপালি:छक्का पन्जा २), সংক্ষিপ্ত ভাবে সিপি ২ বা সি:পি ২ নামে পরিচিত, হল দীপা শ্রী নিরুলা নির্দেশিত ২০১৭ সালের নেপালি কালো কৌতুকমূলক সামাজিক নাট্য চলচ্চিত্র। এর গল্প ও চিত্রনাট্যের রচয়িতা দীপক রাজ গিরি এবং প্রযোজনা করেছিলেন আমা সরস্বতী মুভির অধীনে দীপা শ্রী নিরুলা, দীপক রাজ গিরি, কেদার ঘিমিরে এবং জিতু নেপাল। এটি ছক্কা পঞ্জা পরম্পরার দ্বিতীয় চলচ্চিত্র। ছবির মুখ্য চরিত্রগুলিতে অভিনয় করেছিলেন দীপক রাজ গিরি, কেদার ঘিমিরে, বুদ্ধি তামাং প্রিয়াঙ্কা কারকি, স্বস্তিমা খাড়কা, বর্ষা রাউত এবং নবাগত স্বরূপ পুরূষ ধাকল।
শ্বেতকণিকা
শ্বেত কণিকা (white blood cells) হলো অনাক্রম্যতন্ত্রের কোষ যেগুলো সংক্রামক রোগ ও বাহ্যিক আক্রমণকারী বস্তু থেকে দেহকে রক্ষার কাজে জড়িত। চিকিৎসা পরিভাষায় এগুলো লিউকোসাইট নামেও পরিচিত। শ্বেতকণিকাকে দেহের প্রতিরক্ষা ব্যবস্থার ভ্রাম্যমান একক বলা হয়। তারা আংশিক অস্থিমজ্জা (দানাদার কোষগুলো ও মনোসাইটসমূহ ও কিছু লিম্ফোসাইট) ও আংশিক লসিকাগ্রন্থির টিসুতে (লিম্ফোসাইট ও প্লাজমা কোষ) গঠিত হয়। গঠনের পর, দেহের যে-সকল স্থানে প্রয়োজন হয় সেখানে রক্তের মাধ্যমে পরিবাহিত হয়, বিশেষ করে গুরুতর প্রদাহ ও সংক্রমণের স্থানে সংক্রমণকারী বস্তুর বিরুদ্ধে খুব দ্রুত ও শক্তিশালী সাড়া প্রদানে এদের ভূমিকা খুবই গুরুত্বপূর্ণ। শ্বেতকণিকার তিনটি প্রধান উপধরন রয়েছে; দানাদার কোষসমূহ, লিম্ফোসাইট (লসিকা কোষ) ও মনোসাইট (এককেন্দ্রক কোষ)। সকল শ্বেতকণিকা অস্থিমজ্জায় হিমাটোপোয়েটিক স্টেম সেল বা রক্তোৎপাদী মাতৃকোষ নামক মাল্টিপটেন্ট বা বহুজনিকোষসমূহ থেকে উদ্ভূত হয়। রক্তোৎপাদী মাতৃকোষ থেকে দুটি বংশানুক্রমিক ধারায় শ্বেতকণিকা উৎপাদিত হয় তা হলো মায়েলোসাইটিক বা মজ্জাকোষগত বংশ ও লিম্ফোসাইটিক বা লসিকাকোষগত বংশ। দানাদার কোষ ও মনোসাইট বা এককেন্দ্রক কোষসমূহ মায়েলোসাইটিক বংশ থেকে উদ্ভূত, অন্যদিকে লিম্ফোসাইটসমূহ লিম্ফোসাইটিক বংশ থেকে উদ্ভূত।
শ্বেতকণিকার জীবৎকাল
শ্বেতকণিকার রক্তে উপস্থিত থাকার প্রধান কারণ হলো অস্থিমজ্জা বা লিম্ফোয়েড টিসু থেকে দেহের যে-স্থানে তাদের প্রয়োজন সেখানে পরিবহণ করা। অস্থিমজ্জা থেকে অবমুক্ত হওয়া দানাদার কোষসমূহের জীবৎকাল সংবহনতন্ত্রে সাধারণত ৪-৫ ঘণ্টা এবং টিসুতে আরও অতিরিক্ত ৪-৫ দিন। গুরুতর টিসু সংক্রমণ হলে মোট জীবৎকাল মাত্র কয়েক ঘণ্টায় নেমে আসতে পারে, কারণ দানাদার কোষসমূহ খুব দ্রুত সংক্রমিত অঞ্চলে যেতে থাকে, কাজ সম্পাদন শেষে ধ্বংসপ্রাপ্ত হয়। টিসুতে প্রবেশের পূর্বে মনোসাইটসমূহের পরিবহণ সময় প্রায় ১০-২০ ঘণ্টা। টিসুতে প্রবেশের পর তারা স্ফীত হয়ে বৃহত্তর আকৃতি ধারণ করে টিসু ম্যাক্রোফেজে পরিণত হয়, এই অবস্থায় কোষভক্ষণমূলক কাজ সম্পাদন করতে গিয়ে ধ্বংসপ্রাপ্ত না হলে তারা কয়েকমাস পর্যন্ত বেঁচে থাকতে পারে।
ইওসিনোফিল
ইওসিনোফিল হলো দুর্বল ফ্যাগোসাইট বা ভক্ষককোষ, এদের কেমোট্যাক্সিস (রসানুচলন) বৈশিষ্ট্য রয়েছে তবে, নিউট্রোফিলের তুলনায় সচরাচর সংক্রমণের বিরুদ্ধে প্রতিরক্ষা দিতে কতখানি সক্ষম তা সন্দেহজনক। প্রাথমিকভাবে পরজীবী সংক্রমণে কাজ করলেও, অ্যালার্জিক বিক্রিয়াতে প্রধান প্রদাহমূলক কোষ হিসেবে ভূমিকা রাখে। ইওসিনোফিলের সংখ্যা স্বাভাবিকের তুলনায় বেড়ে গেলে তাকে ইওসিনোফিলিয়া বলে। ইওসিনোফিলিয়ার গুরুত্বপূর্ণ কারণগুলো হলো অ্যালার্জিসমূহ যেমন হাঁপানি, হেই ফিভার, ছুলি ও পরজীবী সংক্রমণ।
প্লাজমা কোষ
প্লাজমা কোষ হলো লিম্ফোসাইট (বি কোষ) থেকে উদ্ভূত অ্যান্টিবডি উৎপাদনকারী কোষ। প্লাজমা কোষগুলো অপেক্ষাকৃত বৃহৎ, ডিম্বাকৃতির হয় এবং এদের ক্ষারাকর্ষী সাইটোপ্লাজমে প্রচুর অমসৃণ এন্ডোপ্লাজমিক রেটিকুলাম ও নিউক্লিয়াসের নিকটে একটি বৃহৎ গলজি বস্তু থাকে। প্লাজমা কোষের নিউক্লিয়াস বর্তুলাকার কিন্তু উৎকেন্দ্রিক। এ-সব নিউক্লিয়াসের অনেকগুলোতেই পরপর প্রান্তীয় ঘন হিটারোক্রোমাটিন অঞ্চল ও হালকা ইউক্রোমাটিন অঞ্চল বিদ্যমান। অধিকাংশ যোজক কলাতে ন্যূনপক্ষে কিছু প্লাজমা কোষ থাকে।এদের গড় জীবৎকাল মাত্র ১০-২০ দিন। প্লাজমা কোষকে অ্যান্টিবডির কারখানা বলা হয়। কিছু প্লাজমা কোষ প্রতি সেকেন্ডে প্রায় ২,০০০ সংখ্যক অ্যান্টিবডি প্রস্তুত করতে পারে। এরকম বীরত্বপূর্ণ প্রচেষ্টার দরুন প্লাজমা কোষ বেশিদিন বাঁচতে পারে না।
রোগসমূহ
শ্বেতকণিকার রোগসমূহকে প্রধানত দুটি তালিকায় বিভক্ত করা যায়, কোষের সংখ্যা-বৃদ্ধিজনিত রোগ যা লিউকোসাইটোসিস (শ্বেতিকাধিক্য) নামে পরিচিত এবং কোষের সংখ্যাল্পতাজনিত রোগ যা লিউকোপিনিয়া (শ্বেতিকাস্বল্পতা) নামে পরিচিত। লিউকোসাইটোসিস সাধারণত উপকারী (যেমন, সংক্রমণের বিরুদ্ধে লড়াই), কিন্তু কখনো কখনো সাধারণ অবস্থার ব্যত্যয় ঘটিয়ে শ্বেতকণিকার অস্বাভাবিক সংখ্যবৃদ্ধি ঘটে। শ্বেতকণিকার এই সংখ্যাবৃদ্ধিমূলক রোগ কে মায়েলোপ্রোলিফারেটিভ ও লিম্ফোপ্রোলিফারেটিভ রোগ নামে দুটি শেণিতে ভাগ করা যায়। কিছু ক্ষেত্রে অটোইমিউনিটির কারণে হয়, তবে অধিকাংশ ক্ষেত্রেই ক্যান্সারের কারণে এমন হতে পারে। অধিকন্তু, এমন কিছু রোগ আছে যেখানে শ্বেতকণিকার সংখ্যা স্বাভাবিক কিন্তু কণিকাসমূহ স্বাভাবিকভাবে কাজ করে না। শ্বেতকণিকার ক্যান্সার নিরীহ হতে পারে তবে প্রায়শই সংহারক হয়।
সত্যপাল ডাং
সত্যপাল ডাং (১৯২০-২০১৩) ছিলেন একজন ভারতীয় স্বাধীনতা কর্মী, লেখক এবং পাঞ্জাবের পরবর্তী দিনের রাজনীতিবিদ। তিনি পাঞ্জাব বিধানসভার বিধায়ক ছিলেন, যিনি চার মেয়াদে ভারতের কমিউনিস্ট পার্টির প্রতিনিধিত্ব করেছিলেন এবং বিচারপতি গুরনাম সিংয়ের নেতৃত্বে যুক্তফ্রন্ট মন্ত্রণালয়ে খাদ্য ও নাগরিক সরবরাহ মন্ত্রী ছিলেন। তিনি অল ইন্ডিয়া ট্রেড ইউনিয়ন কংগ্রেস (এআইটিইউসি) এর সাথে জোট বদ্ধ হয়ে ভারতে ট্রেড ইউনিয়ন আন্দোলনেও জড়িত ছিলেন। সমাজে অবদানের জন্য ১৯৯৮ সালে ভারত সরকার তাকে তৃতীয় সর্বোচ্চ বেসামরিক সম্মাননা পদ্মভূষণ প্রদান করে।
আর আরুলসেলভেন
আর আরুলসেলভেন একজন ভারতীয় রাজনীতিবিদ এবং ১৪তম তামিলনাড়ু বিধানসভায় মায়িলাদূধুরাই আসন থেকে বিধানসভা সদস্য ছিলেন। তিনি দেসিয়া মুপোক্কু দ্রাবিড় কড়গম পার্টির প্রতিনিধিত্ব করেছিলেন।
মানসিক দৃঢ়তা
ক্লফের গবেষণা
ম্যানচেস্টার মেট্রোপলিটন ইউনিভার্সিটি নামক বিশ্ববিদ্যালয়ের ফলিত মনোবিজ্ঞানের অধ্যাপক পিটার ক্লফ ২০০২ সালে মানসিক দৃঢ়তা বিষয়ক গবেষণার একজন অগ্রদূত। তাঁর মতে মানসিক দৃঢ়তা ৪টি উপাদান নিয়ে গঠিত: নিয়ন্ত্রণ, দায়িত্বের প্রতি অঙ্গীকারবদ্ধতা, শ্রেষ্ঠত্ব প্রমাণের আকাঙ্ক্ষা এবং আত্মবিশ্বাস। এগুলিকে ইংরেজিতে কন্ট্রোল (Control), কমিটমেন্ট (Commitment), চ্যালেঞ্জ (Challenge) ও কনফিডেন্স (Confidence) বা সংক্ষেপে ৪সি (4C) নামেও অভিহিত করা হয়।
অনুপমা গোখলে
অনুপমা গোখলে (জন্মসূত্রে অনুপমা অভয়ঙ্কর, ১৭ মে ১৯৬৯, মুম্বাই) একজন ভারতীয় দাবা খেলোয়াড়। উনি পাঁচবার মহিলাদের ভারতীয় দাবা চ্যাম্পিয়নশীপ (১৯৮৯, ১৯৯০, ১৯৯১, ১৯৯৩ এবং ১৯৯৭) ও দুবার মহিলাদের এশীয় দাবা চ্যাম্পিয়নশীপ (১৯৮৫ ও ১৯৮৭) জেতেন। ১৯৮৫ সালে অ্যাডিলেডে মালেশিয়ার অড্রে ওং এর সাথে যৌথভাবে উনি এশীয় জুনিয়র গার্লস চ্যাম্পিয়নশিপ জেতেন। এর ফলে দুজনেই মহিলা আন্তর্জাতিক মাস্টার খেতাব লাভ করেন।
হিন্দুইজম টুডে
ইতিহাস এবং বিষয়
ম্যাগাজিনের নির্দিষ্ট লক্ষ্যগুলির মধ্যে রয়েছে:
মাসলামা ইবনে আবদুল মালিক
ইরাক ও ককেশাসের শাসক
কনস্টান্টিনোপল থেকে ফিরে আসার পর খারিজিদের দমনের জন্য মাসলামাকে ইরাক পাঠানো হয়। দ্বিতীয় উমরের মৃত্যুর পর মাসলামার ভাই দ্বিতীয় ইয়াজিদ খলিফা হন। মাসলামাকে এসময় ইয়াজিদ ইবনে আল-মুহাল্লাবের বিদ্রোহ দমনের দায়িত্ব দেয়া হয়। ৭২০ খ্রিষ্টাব্দের আগস্টে মাসলামা তাকে পরাজিত ও হত্যা করেন।  তবে শেষপর্যন্ত মাসলামার প্রতি খলিফার অসন্তুষ্ট হন। উত্তরাধিকার প্রশ্নে মাসলামা দ্বিতীয় ইয়াজিদের পুত্র ওয়ালিদের চেয়ে নিজ ভাই হিশামের সমর্থক ছিলেন। নিজ প্রদেশের কর দামেস্কে পাঠাতে ব্যর্থ হওয়ায় মাসলামাকে এরপর তার পদ থেকে ফিরিয়ে আনা হয় এবং উমর ইবনে হুবাইরাকে তার স্থলাভিষিক্ত করা হয়।
সামাজিক ন্যায়বিচারের জন্য নারী আইনজীবী
বিবরণ
অ্যাসোসিয়েশন বা সমিতির কার্যক্রমগুলির মধ্যে রয়েছে আইনী সহায়তা এবং আইনের বিভিন্ন ক্ষেত্রে মহিলাদের প্রতিনিধিত্ব, আবাসন ও কর্মসংস্থান সহ; জাতিসংঘ নিরাপত্তা পরিষদের রেজল্যুশন ১৩২৫ বাস্তবায়নের কাজ; কনেসেট, ন্যায়বিচারের উচ্চ আদালত, সরকারী মন্ত্রণালয় ও পৌরসভার সরকারী স্তরে মহিলাদের পক্ষে ওকালতি ও তদবির; লিঙ্গ মূলধারার বাস্তবায়নের জন্য স্থানীয় সরকার এবং ন্যায়বিচার ও সমতা প্রচারের সঙ্গে জড়িত সরকারি বা বেসরকারি ক্ষেত্রে অন্য কোন সমস্যার জন্য নতুন মডেল তৈরি করা। এই লক্ষ্যের অংশ হিসাবে ইতাচ মাআকি ফিলিস্তিনি, হারেদি, ইথিওপিয়ান-ইসরায়েলি ও রুশ ভাষাভাষী সম্প্রদায় সহ বিভিন্ন প্রজাতির ইসরায়েলি সম্প্রদায়ের মধ্যে বহুসংস্কৃতিক লিঙ্গের বক্তব্য তৈরির উপর জোর দেয়।
সন্ত্রাসবিরোধী আইন, ১৯৯৭
উদ্দেশ্য
২০২০ সালের সন্ত্রাসবিরোধী আইন হল সন্ত্রাসবাদ এবং সমস্ত সহযোগী কার্যকলাপের সমস্যা মোকাবেলার সাম্প্রতিক প্রচেষ্টা, একই সাথে নাগরিক ও রাজনৈতিক অধিকারের সুরক্ষা নিশ্চিত করা।
ডিজনি পরিবার
ফ্লোরা কল ডিজনির পিতামাতা
না ট্রাং
ইতিহাস
কাউথারা, একটি প্রাচীন ক্ল্যাম হিসাবেও অনুবাদ করা হয়, এটি সাম্রাজ্য-নেতৃস্থানীয় রাজ্যের একটি উপাদান রাজ্য এবং এর শাসক এলাকাটি আজকের ফু আন প্রদেশ থেকে ক্যাম রান পর্যন্ত এলাকায় অবস্থিত। ইয়াংপু-এর রাজধানী ইয়ানপুনগর, একজন মানুষের বিশ্বাস দখল করে এবং ব্রাহ্মণ্যবাদ এবং বৌদ্ধ ধর্মের মতো ধর্ম দ্বারা গভীরভাবে প্রভাবিত। যাইহোক, এর পাশাপাশি, যে দেবতারা পূর্বে মাতৃভূমিতে আদিবাসীদের বিশ্বাসকে শাসন করতেন, যেমন দক্ষিণে প্রাচীন গুরান অঞ্চলে ক্রি মালাদাকুথারা (釋利摩落陀古笪羅), তাদের মধ্যে অন্যতম। পুরানো ঈশ্বরকে রক্ষা করতে পারে মাতৃভূমিতে আধিপত্য বিস্তারকারী বেশিরভাগ পুরানো দেবতা ব্রাহ্মণ্যবাদী দেবতাদের দ্বারা প্রতিস্থাপিত হয়েছিল যেমন দেবী ইয়ান পু নাগারা (楊浦那竭羅) এবং ভগবতী (妻婆伽婆底), প্রতিস্থাপিত, এখানে অবস্থিত। আজ কাছে নাহা ট্রাং। ভগবতী ইয়ান পু নাগারার সাথে মিশ্রিত হয়, স্থানীয় বিশ্বাসে একটি দেবী, যা লোকেদের দ্বারা বেশ শ্রদ্ধেয় এবং এটিকে স্থাপন করার জন্য পৈতৃক মন্দিরগুলি উত্সর্গ করেছে।
অতুলপ্রসাদ সেন
মৃত্যু
জন্ম - ১৮৭১ ২০শে অক্টোবর
আর তুমি যে শিব তাহা বুঝিতে দিয়ো।
হাব্বা খাতুন
জীবনবৃত্তান্ত
কিংবদন্তি অনুসারে, একদিন ইউসুফ শাহ চাক ঘোড়ার পিঠে কোন এক পথে শিকার করতে বেরিয়েছিলেন। পথে একটি চিনার গাছের ছায়ায় জুন গান করছিল এবং তিনি সেই গান শুনতে পেলেন। এরপর তাঁদের সাক্ষাৎ হলো এবং তিনি তাঁর প্রেমে পড়লেন। লোককথা অনুসারে জুনকে ইউসুফ শাহের সম্রাজ্ঞী হিসাবে বর্ণনা করা হয়, যদিও বাস্তবে তিনি ইউসুফ শাহ চাকের উপপত্নী বা তার হারেমের সদস্য ছিলেন কিনা তা নিয়ে পণ্ডিতদের মধ্যে বিতর্ক রয়েছে। তিনি ১৫৭০ সালের কাছাকাছি সময়ে প্রাসাদে প্রবেশ করেন এবং এক পর্যায়ে তাঁর নাম পরিবর্তন করে হাব্বা খাতুনে পরিণত হন।
হাব্বা খাতুন ইউসুফ শাহকে তাঁর নিয়ন্ত্রণে রাখেন। জনশ্রুতি অনুযায়ী এই দম্পতি ছিল বেশ সুখী এবং পরবর্তীতে ইউসুফ শাহ কাশ্মীরের শাসক হন। তবে মুঘল সম্রাট আকবর ইউসুফ শাহকে বিহারে গ্রেপ্তার করে কারাবন্দী করেন। এরপর তিনি আর ফিরে আসেননি। তাঁকে হত্যা করা হয়। ফলশ্রুতিতে ১৫৭৯ সালে তাঁদের বিচ্ছেদ হয়ে যায়। এর পরে ব্যথিত হাব্বা খাতুন প্রাসাদ ছেড়ে ঝিলম নদীর তীরে এটি কুটিরে আশ্রয় নেন এবং একজন তপস্বী হয়ে ওঠেন, এবং আমৃত্যু উপত্যকায় ঘুরে ঘুরে বিরহ-বেদনা যন্ত্রণার গীত রচনা করেন, সুর দেন এবং গেয়ে যান।
সঙ্গীত-সাধনা
একটি মর্মান্তিক ঘটনা তাঁর কাব্য ও সঙ্গীত চর্চাকে প্রভাব ফেলেছিল। সম্রাট ইয়ুসুফ শাহ চাক, তাঁর স্বামী, মুঘল বাহিনী আগ্রাসনকে তুলনামূলক ছোট বাহিনী নিয়ে ২ বার সফলতার সাথে প্রতিহত করেন। পরবর্তীতে সম্রাট আকবর আলোচনার জন্য তাঁকে আমন্ত্রন জানান। আমন্ত্রন গ্রহন করে তিনি দিল্লি যান এবং মুঘল বাহিনী কৌশলে তাঁকে বন্দী হিসাবে আটক করে এবং বিহারে নির্বাসিত করে। কথিত আছে, হাব্বা হাতুন মৃত্যুর আধ পর্যন্ত তাঁর অপেক্ষায় ছিলেন।
গাম ওয়াল
এটি ২০০৯ সালে শীর্ষ ৫ জারমিস্ট পর্যটক আকর্ষণের মধ্যে এটি একটি ছিল, এটি ব্লার্নি স্টোন-এর পরে দ্বিতীয়। এটি একটি ভূতুরে সফরের শুরুর স্থান   এবং বিবাহের ফটোগ্রাফারদের একটি জনপ্রিয় স্থান। রাজ্য রাজ্যপাল, জে ইনস্লি বলেছিলেন এটি তাঁর "সিয়াটলের প্রিয় জিনিস, আপনি অন্য কোথাও পাবেন না"।
মাহারশালা আলি
মাহারশালালহাশবাজ আলি গিলমোর, (ইংরেজি: Mahershalalhashbaz Ali Gilmore) যিনি পেশাগতভাবে মাহারশালা আলি (জন্ম: ১৬ই ফেব্রুয়ারি, ১৯৭৪) নামে পরিচিত, হলেন একজন মার্কিন অভিনেতা ও র‍্যাপার। আলি ক্রসিং জর্ডান ও থ্রেট ম্যাট্রিক্স ধারাবাহিক দিয়ে নিয়মিত অভিনয় শুরু করেন। বিজ্ঞান কল্পকাহিনীমূলক দ্য ৪৪০০ ধারাবাহিকে রিচার্ড টাইলার চরিত্রে অভিনয়ের মধ্য দিয়ে তিনি প্রথম সফলতা লাভ করেন।
বিল মেরিট
আন্তর্জাতিক ক্রিকেট
সমগ্র খেলোয়াড়ী জীবনে ছয়টিমাত্র টেস্টে অংশগ্রহণের সুযোগ পেয়েছিলেন বিল মেরিট। ১০ জানুয়ারি, ১৯৩০ তারিখে ক্রাইস্টচার্চে সফরকারী ইংল্যান্ডের বিপক্ষে টেস্ট ক্রিকেটে অভিষেক ঘটে তার। একই দলের বিপক্ষে ২৯ জুলাই, ১৯৩১ তারিখে ওভালে সর্বশেষ টেস্টে অংশগ্রহণ করেছিলেন তিনি।
অবসর
অবসর গ্রহণের পর বিবিসি ধারাভাষ্যকারদের দলে যোগ দেন। ১৯৫৮ ও ১৯৬৯ সালে নিউজিল্যান্ড দল ইংল্যান্ড সফরে আসলে টেস্ট খেলার ধারাভাষ্যকারের দায়িত্ব পালন করেন।
ইংরেজ বাজার বিধানসভা কেন্দ্র
১৯৫৭-১৯৭২
১৯৭২, ১৯৭১ এবং ১৯৬৯ সালে সিপিআই এর বিমল কান্তি দাস জয়ী হন। ১৯৬৭ , ১৯৬২ এবং ১৯৫৭ সালে কংগ্রেসের শান্তি গোপাল সেন জয়ী হন। এর আগে ইংলিশ বাজার কেন্দ্রটি বিদ্যমান ছিল না।
টিলিয়া টিপ
প্রদর্শনী সমূহ
বেশিরভাগ দর্শনীয় আবিষ্কারগুলি নিয়ে একটি পর্যটন প্রদর্শনী করা হয়েছিল, নাম দেওয়া হয়েছিল "আফগানিস্তান: কাবুলের জাতীয় যাদুঘরের লুকানো সম্পদ" বা "আফগানিস্তান: প্রাচীন বিশ্বের সম্মুখে"। এটি প্রথম প্রদর্শিত হয়েছিল ২০০৬ সালের ডিসেম্বরে, ফ্রান্সের প্যারিস শহরের গিমিত মিউজিয়ামে। ন্যাশনাল জিওগ্রাফিক দ্বারা সমর্থিত প্রদর্শনীটি, ২৫শে মে থেকে ৭ই সেপ্টেম্বর ২০০৮ পর্যন্ত ওয়াশিংটন, ডি.সি.র ন্যাশনাল গ্যালারি অফ আর্টে প্রদর্শিত হয়; ২৪শে অক্টোবর ২০০৮ থেকে ২৫শে জানুয়ারি ২০০৯ পর্যন্ত এটি ছিল এশিয়ান আর্ট মিউজিয়াম অফ সান ফ্রান্সিস্কোতে; ২২শে ফেব্রুয়ারি থেকে ১৭ই মে ২০০৯ এটি যায় হিউস্টনের মিউজিয়াম অফ ফাইন আর্টসে; তারপর নিউ ইয়র্কের মেট্রোপলিটন মিউজিয়ান অফ আর্ট গ্যালারীতে এটি প্রদর্শিত হয় ২০০৯ এর ২৩শে জুন থেকে ২০শে সেপ্টেম্বর পর্যন্ত। গ্যাটিনো-অটোয়ার কানাডিয়ান মিউজিয়াম অফ সিভিলাইজেশন এই প্রদর্শনীটি চালায় ২৩শে অক্টোবর ২০০৯ থেকে ২৮শে মার্চ ২০১০ পর্যন্ত; জার্মানির বন মিউজিয়ামে চলে ২০১০ এর ১১ই জুন থেকে ২রা জানুয়ারি ২০১১ পর্যন্ত এবং লন্ডনের ব্রিটিশ মিউজিয়াম এটি প্রদর্শন করে ৩রা মার্চ থেকে ৩রা জুলাই ২০১১ পর্যন্ত। এরপর ২৬শে জুলাই থেকে ২৬শে নভেম্বর ২০১৪ পর্যন্ত প্রদর্শনী চলেছিল পার্থের ওয়েস্টার্ন অস্ট্রেলিয়ান মিউজিয়ামে, এবং ১৭ই মে থেকে ১৭ই জুন ২০১৭ পর্যন্ত বেজিংএর প্রাসাদ জাদুঘরে। ইতালির তুরিনের মিউজিয়াম অফ ওরিয়েন্টাল আর্ট এবং আমস্টারডামের নিউই কার্কেও প্রদর্শনীটি চলেছিল।
জামালউদ্দিন হোসেন
কর্ম
খাঁচার ভিতর অচিন পাখি, রাজা রাণী, চাঁদ বনিকের পালা, আমি নই, বিবিসাহেব, জুগলবন্দী সহ বিখ্যাত মঞ্চ নাটকসমুহ তিনি পরিচালনা করেছেন।
কাঞ্চনা (অভিনেত্রী)
বসুন্ধরা দেবী নামে জন্মগ্রহণকারী কাঞ্চনা প্রথমে এয়ার হোস্টেস ছিলেন, একদা তামিল চলচ্চিত্র পরিচালক সি. ভি. শ্রীধর তার বিমানে যাত্রী হিসেবে ছিলেন, তাকে দেখে পছন্দ করে তাকে চলচ্চিত্রে অভিনয়ের প্রস্তাব দিলে তিনি রাজী হয়ে যান, এবং কাঞ্চনা অভিনীত প্রথম চলচ্চিত্র ছিলো কাদলিক্কা নেরামিল্লাই (১৯৬৪), তার নাম তখন থেকেই কাঞ্চনা হয়ে ওঠে।
কালো শ্রেষ্ঠত্ববাদ
কালো শ্রেষ্ঠত্ববাদ এমন একটি ধারণা যেখানে অন্যান্য বিভিন্ন বর্ণের জনগোষ্ঠীর তুলনায় কালো বর্ণের জনগনকে "শ্রেষ্ঠ" বলে বিবেচনা করা হয়।
কালো শ্রেষ্ঠত্ববাদ তত্ত্ব
কালোদের শ্রেষ্ঠ বর্ণ হিসেবে ধারণা প্রদানকারী যেবস তত্ত্ব বর্তমানে প্রচলিত আছে তার সবগুলোই গত কয়েক দশকে প্রচারিত; প্রাচীন তত্ত্বগুলো বর্তমানে আর প্রচলিত নয়। বর্তমানে যেসব তত্ত্ব প্রচলিত সেগুলোর কোন কোনটিতে দাবী করা হয় যে, এর তত্ত্বগত মূল হচ্ছে: অন্য বর্ণের লোক অপেক্ষা এই বর্ণের লোকদেরকে পছন্দ করা হয়েছে ধর্মীয় মতেই; যেমন: নেশন অব ইসলাম বা কালো ইসরায়েলিটস-এ। আবার, অন্য স্থানে দাবী করা হয় অতিরিক্ত পার্থিব স্বত্বভোগের; যেমন ন্যুওয়াউবিয়ানরা বা নেশন অব ইসলাম। কালোদের বিষয়ক বিভিন্ন গবেষণা ও আলোচনায় দুটি বিষয় আলোচিত হয়ে থাকে; মেলানিন তত্ত্ব এবং আফ্রিকাকেন্দ্রিকতা / বৈশ্বয়িক প্যান-আফ্রিকাবাদ।
উদীচী সম্মেলনে বোমা হামলা
ঘটনার বিবরণ
১৯৯৯ সালের ৫ ও ৬ মার্চ তারিখে যশোর টাউন হল মাঠে বাংলাদেশ উদীচী শিল্পীগোষ্ঠীর দ্বাদশ জাতীয় সম্মেলন অনুষ্ঠানের আয়োজন করা হয়। প্রথমদিনের অনুষ্ঠান সফলভাবে সমাপনের পর ৬ তারিখ ছিলো সমাপনী অনুষ্ঠান। এই অনুষ্ঠানে বাউল গানের আসরে দুই দফা বোমা বিস্ফোরণ ঘটে। এতে ১০ জন সাংস্কৃতিক কর্মী ও দর্শক প্রাণ হারানোর পাশাপাশি আহত হন আরো অগণিত মানুষ। নিহতরা হলেনঃ
গ্রাগ্স-পা-র্গ্যাল-ম্ত্শান (ছোখোর গ্যাল খেনপো)
গ্রাগ্স-পা-র্গ্যাল-ম্ত্শান (১৭৬২-১৮৩৬) তিব্বতের ব্লা-ব্রাং-ব্ক্রা-শিস-'খ্যিল বৌদ্ধবিহারের প্রধান ছিলেন।
রোনাল্ড ম্যালেট
প্রাথমিক জীবন এবং শিক্ষা
১৯৪৫ সালের ৩০ মার্চ যুক্তরাষ্ট্রের পেনসিলভেনিয়ায় তিনি জন্মগ্রহণ করেন। ১০ বছর বয়সে তার বাবা হৃদযন্ত্রের ক্রিয়া বন্ধ হয়ে মারা যান। এক বছর পরে এইজ. জি. ওয়েলস এর টাইম মেশিনের ওপর একটি কমিক বই পড়া শুরু করেন। এটা থেকে অনুপ্রাণিত হয়ে ঠিক করেন টাইম ট্রাভেলের সাহায্যে ফিরে এসে তিনি তার বাবাকে বাঁচিয়ে তুলবেন। এটাই মূলত তাকে টাইম ট্রাভেল নিয়ে গবেষণা করতে অনুপ্রাণিত করেছে। ভিয়েতনাম যুদ্ধের সময়ে চার বছর মার্কিন বিমানবাহিনীতে দায়িত্ব পালন করেন। ১৯৬৬ সালে তিনি দেশে ফিরে আসেন। ঐ বছরই বৈজ্ঞানিক কল্পকাহীনির ওপর ভিত্তি করে বানানো টেলিভিশন ধারাবাহিক স্টার ট্রেক শুরু হয়।
কাজী সাজ্জাদ হোসেন
শিক্ষাজীবন
লাহুড়িয়া হাফিজ আব্দুল করিম একাডেমি, নড়াইল থেকে যশোর বোর্ডের অধীনে ১৯৮৩ সালে এসএসসি এবং নড়াইলের সরকারি ভিক্টোরিয়া কলেজ থেকে ১৯৮৫ সাল এইচএসসি পাশ করেন। ১৯৯০ সালে কুয়েট থেকে পুরকৌশলে বিএসসি (ইঞ্জিনিয়ারিং) এবং ২০০১ সালে জাপানের সাগা ইউনিভার্সিটি থেকে এমএসসি (ইঞ্জিনিয়ারিং) শেষ করেন। ২০০৭ সালে মালেয়শিয়ার ইউনিভার্সিটি সায়েন্স মালয়েশিয়া থেকে পিএইচডি শেষ করেন। পিএইচডি কালে তিনি ট্রাফিক ইঞ্জিনিয়ারিং নিয়ে উচ্চতর গবেষণা করেন।
বহুব্রীহি (ধারাবাহিক নাটক)
এ নাটকের বিখ্যাত সংলাপগুলো হলো: তুই রাজাকার, আপনি হলেন গিয়ে বটবৃক্ষ, বহিষ্কার হও, ইত্যাদি। "তুই রাজাকার" স্লোগানটি এই ধারাবাহিক নাটকে সর্বপ্রথম ব্যবহার করা হয়।
সারাহ
ঐতিহাসিকতা
বিশ শতকের প্রথম ও মধ্যভাগে, উইলিয়াম ফক্সওয়েল অলব্রাইটের মতো প্রাচীন প্রত্নতাত্ত্বিক এবং আলব্রেশট আল্টের মতো বাইবেলের পণ্ডিতগণ বিশ্বাস করতেন যে আদিপুরুষ এবং আদিনারীগণ প্রকৃত ব্যক্তি ছিল অথবা খ্রিষ্টপূর্বাব্দ দ্বিতীয় সহস্রাব্দে "পিতৃতান্ত্রিক যুগে" বসবাসকারী বলে বিশ্বাসযোগ্য ছিল। তবে, ১৯৭০-এর দশকে, ইস্রায়েলের অতীত এবং বাইবেলের সূত্র সংক্রান্ত নতুন বিতর্কে এই মতামতকে প্রশ্নবিদ্ধ করে, এসকল বিতর্কেগুলি পাওয়া যায় থমাস এল থম্পসনের আদিপুরুষের ঐতিহাসিক আখ্যান (দ্য হিস্ট্রিক্যাল অব দ্য প্যাট্রিয়ার্শাল ন্যারেটিভ) (১৯৭৪), এবং জন ভ্যান সেটার্সের ইতিহাস ও ঐতিহ্যে ইব্রাহিম (আব্রাহাম ইন হিস্ট্রি অ্যান্ড ট্রেডিশান) (১৯৭৫) গ্রন্থসমূহে। থম্পসন, একজন সাহিত্যানুগ পণ্ডিত, যিনি তার প্রত্নতত্ত্ব এবং প্রাচীন গ্রন্থে যুক্তি ভিত্তিক। ২১ শতকের শুরুতে, প্রত্নতাত্ত্বিকগণ আদিপুরুষ ও আদিনারীদের বিশ্বাসযোগ্য ঐতিহাসিক ব্যক্তিত্বে পরিণত করার যে কোন প্রেক্ষাপট পুনরুদ্ধারের আশা ছেড়ে দিয়েছিলেন।
পরবর্তীতে হিব্রু বাইবেলের সূত্রে
পরিচ্ছেদে ইব্রাহিমের পাশাপাশি সারাহ কথা উল্লেখ করা হয়েছে:
ইসলামে
সারাহ (আরবি: سارة সারাহ), নবী ইব্রাহিমের স্ত্রী এবং নবী ইসহাকের মা, ইসলামী বিশ্বাসের এক সম্মানিত মহিলা। তিনি সারা জীবন অব্রাহামের সাথেই ছিলেন এবং যদিও তিনি বন্ধ্যা ছিলেন, ঈশ্বর তাকে ভবিষ্যদ্বাণীমূলক পুত্র ইসহাকের জন্মের প্রতিশ্রুতি দিয়েছিলেন।  ইব্রাহিম অবশ্য একটি সন্তানের জন্য নিয়মিত ঈশ্বরের কাছে প্রার্থনা করেছিলেন।  সারাহ, বন্ধ্যা হয়ে যাওয়ার পরে তাকে তার মিশরীয় দাসী হাজারকে দিলেন, তার দ্বিতীয় স্ত্রী হিসাবে বিবাহ করার জন্য।  ইসমাইল এদের থেকে জন্মগ্রহণ করেছিল, যিনিও তাঁর পিতার মতো ঈশ্বরের নবী হয়ে উঠবেন।
খানেওয়াল জেলা
জনসংখ্যার উপাত্ত
১৯৯৮ সালের আদমশুমারীর হিসাব অনুযায়ী, পাঞ্জাবী ভাষায় জনসংখ্যার প্রায় ৮১% মানুষ সবচেয়ে বেশি প্রথম ভাষা বা মাতৃভাষা হিসেবে ব্যবহার করে থাকেন। এছাড়াও ৭.৮% মানুষ স্থানীয় ভাষা, ৫.৮% সরাইকি এবং ১.১% পশতু পশতু ভাষা ব্যবহার করেন।
বর্ণের নাম
সাংস্কৃতিক বিভিন্নতা
বিভিন্ন সংস্কৃতিতে বর্ণের জন্য বিভিন্ন নাম রয়েছে এবং মানুষের বর্ণ স্থানের মধ্যে সামান্য তারতম্যের বর্ণের জন্যও একই নাম ব্যবহৃত হতে পারে। যেমন চৈনিক ভাষায় 青 (যার উচ্চারণ কিং qīng মান্দারিনে এবং আও আও জাপানিজে) নীল এবং সবুজ উভয় বর্ণকেই নির্দেশ করে, তাই এই দুই বর্ণের শেডকে "青." ধরা হয়।অর্থাৎ মান্দারিনে এদেরকে বলা হয় 藍 (ইয়ান, মান্দারিনে) and 綠 (লু মান্দারিনে)। জাপানিজরাও সবুজকে দুইভাবে প্রকাশ করে একটি  緑 (মিদোরি, যা জাপানিজ বর্ণনাবাচক ক্রিয়া মিদোরু যার অর্থ "পাতায় থাকা, উন্নতি হওয়া" যা গাছকে নির্দেশ করে) এবং グリーン (গুরীন, guriin, যা ডাচ শব্দ গ্রোয়েন থেকে প্রাপ্ত "groen")। যদিও জাপানের ট্রাফিক লাইট অন্য সব দেশের মতো হলেও তাকে বলা হয় আওই, যা নীল বর্ণের বর্ণনায় ব্যবহৃত হয়, কারণ তারা সবুজকে নীল বর্ণের শেড ভাবে । একইভাবে সবুজ বর্ণের কিছু ফল এবং সব্জিকে যেমন সবুজ আপেলকে সবুজ সিসো (লাল আপেলের বিপরীতে) বর্ণনা করা হবে আওই শব্দ দ্বারা।
মৌলিক বর্ণ পরিভাষা
যখন ভাষাগুলি উন্নতি লাভ করে, তখন তারা বাদামী বর্ণের জন্য একটি পরিভাষা সৃষ্টি করে, তারপর আসে কমলা, গোলাপী, বেগুনী এবং ছাই বর্ণ। যেকোনো ক্ষেত্রেই একটি মৌলিক বর্ণের সাথে বিশেষন যুক্ত হয়ে নতুন বর্ণের পরিভাষা তৈরি হয়। যেমন- হালকা নীল, গাঢ় নীল, অথবা ফ্যাকাশে লাল, গাঢ় লাল।
ত্রিনিদাদ ও টোবাগো জাতীয় ক্রিকেট দল
ত্রিনিদাদ ও টোবাগো ক্রিকেট দল জাতীয় পর্যায়ে ত্রিনিদাদ ও টোবাগোর প্রতিনিধিত্বকারী জাতীয় ক্রিকেট দল। ক্যারিবিয় দ্বীপপুঞ্জের আঞ্চলিক চারদিনের প্রতিযোগিতা ও নাগিকো আঞ্চলিক সুপার৫০ নিয়ে গঠিত ওয়েস্ট ইন্ডিজের পেশাদার ক্রিকেট লীগে বিশেষ অধিকারপ্রাপ্ত দল হিসেবে এটি ত্রিনিদাদ ও টোবাগো রেড ফোর্স নামধারণ করেছে। আন্তর্জাতিক ক্রিকেটে ওয়েস্ট ইন্ডিজের প্রতিনিধিত্বকারী সেরা খেলোয়াড়দের অপূর্ব সমাবেশ ঘটেছে এখানে।
মেরি ও'ডোনোগু
মেরি ও'ডোনোগু (জন্ম ১৯৭৫) হলেন একজন আইরিশ কথাসাহিত্যিক, কবি এবং অনুবাদক। তিনি ম্যাসাচুসেটসের বোস্টন এবং অ্যালাবামার তুসকালোসাতে বসবাসকারী একজন আইরিশ লেখক, তিনি অগ্নির (এজিএনআই) বরিষ্ঠ কথাসাহিত্য সম্পাদক এবং ২০১০ সাল থেকে সম্পাদকীয় দলের অংশ হিসেবে কাজ করছেন।
ব্রাহ্মণী (মাতৃকা)
কিংবদন্তি
ব্রহ্মা যখন ব্রহ্মাণ্ড সৃষ্টির জন্য ধ্যানমগ্ন ছিলেন, তখন তাঁর দেহ দুটি ভাগে বিভক্ত হয়েছিল।তারা তখন দেব-দেবী গঠন করেছিল, যার একটি অংশ ছিল পুরুষ এবং অন্যটি ছিল মহিলা।এইভাবে নারী অঙ্গ হয়ে ওঠে গায়ত্রী, সতী সাবিত্রী, সরস্বতী এবং অন্যান্য।
সত্যপ্রিয় ঘোষ
সত্যপ্রিয় ঘোষ ( ১২ সেপ্টেম্বর ১৯২৪ – ১৫ অক্টোবর ২০০৩) ছিলেন নিখুঁত রুচির এলিটিজম্ বিরোধী সাহিত্য সংস্কৃতির অনুরাগী ব্যক্তিত্ব। মননশীল ও নিপুণ কথাসাহিত্যিক হিসাবে বিশিষ্ট ছিলেন তিনি।
সমর্পন মাইতি
প্রাথমিক জীবন
পশ্চিমবঙ্গের ছোট গ্রাম সিদ্ধাতে সমর্পন জন্মগ্রহণ করেন। তার পিতা সুদর্শন মাইতি ও সুষমা মাইতির বড় সন্তান তিনি। উচ্চ মাধ্যমিক সম্পন্ন করার পরপরই তার পিতা মারা যান। সে সময় তার বয়স ছিল মাত্র ১৭ বছর। সমর্পনের মা তখন সংসার চালানোর জন্য স্কুল শিক্ষকতায় নিজেকে নিয়োজিত করেন। সমর্পণ বিদ্যালয় জীবন থেকেই বিভিন্ন টিপ্পনীর স্বীকার হতেন। কৈশোরে মেয়েদের প্রতি কিছুটা আকর্ষণ থাকলেও কলেজে উঠার পর নিজের অভিমুখিতা সম্বন্ধে তিনি সম্পূর্ণ ভাবে নিশ্চিত হন।
রাধা
রাধাকে মানব আত্মার রূপক হিসাবেও বিবেচনা করা হয়, কৃষ্ণের প্রতি তার ভালবাসা ও আকাঙ্ক্ষাকে ধর্মতাত্ত্বিকভাবে আধ্যাত্মিক বৃদ্ধি এবং ঐশ্বরিক সত্তার (ব্রহ্ম) সাথে মিলনের জন্য মানুষের অনুসন্ধানের প্রতীক হিসাবে দেখা হয়। তিনি অসংখ্য সাহিত্যকর্মকে অনুপ্রাণিত করেছেন, এবং কৃষ্ণের সাথে তার রাসলীলা নৃত্য অনেক ধরনের নৈপুণ্য কলাকে অনুপ্রাণিত করেছে।
সাহিত্য ও প্রতীকবাদ
জয়া চেম্বুরকারের মতে, রাধার সাথে যুক্ত সাহিত্যে অন্তত দুটি উল্লেখযোগ্য এবং ভিন্ন দিক রয়েছে, যেমন শ্রী রাধিকা নামসহস্রম। একটি দিক হল তিনি একজন দুধের দাসী (গোপী), অন্যটি একজন মহিলা দেবতা হিসাবে যা হিন্দু দেবী ঐতিহ্যে পাওয়া যায়। তিনি হিন্দু শিল্পকলায় কৃষ্ণের সাথে অর্ধনারীশ্বর হিসেবেও উপস্থিত হন, এটি একটি মূর্তি যেখানে অর্ধেকটি রাধা এবং বাকি অর্ধেকটি কৃষ্ণ। এটি মহারাষ্ট্রে আবিষ্কৃত ভাস্কর্য এবং শিব পুরাণ ও ব্রহ্মবৈবর্ত পুরাণ-এর মতো গ্রন্থে পাওয়া যায়। এই গ্রন্থগুলিতে, এই অর্ধনারীকে কখনও কখনও অর্ধধাবেনুধার মূর্তি হিসাবে উল্লেখ করা হয়, এবং এটি রাধা ও কৃষ্ণের সম্পূর্ণ মিলন এবং অবিচ্ছেদ্যতার প্রতীক।
পরমদেবী হিসাবে
কৃষ্ণবাদ অনুসারে, রাধা হলেন প্রধান নারী দেবতা এবং কৃষ্ণের মায়া (বস্তু শক্তি) এবং প্রকৃতি (নারী শক্তি) এর সাথে যুক্ত। সর্বোচ্চ স্তরের গোলোকে, রাধাকে কৃষ্ণের সাথে একত্রিত হওয়া এবং একই দেহে তাঁর সাথে থাকা বলা হয়। রাধা কৃষ্ণের মধ্যে সম্পর্ক হল পদার্থ ও গুণের: তারা দুধ এবং এর শুভ্রতা বা পৃথিবী এবং এর গন্ধের মতো অবিচ্ছেদ্য। রাধার পরিচয়ের এই স্তরটি প্রকৃতি হিসাবে তার বস্তুগত প্রকৃতিকে অতিক্রম করে এবং বিশুদ্ধ চেতনার আকারে প্রস্থান করে (নারদ পুরাণ, উত্তর খণ্ড - ৫৯.৮৭)। যদিও রাধা এই সর্বোচ্চ স্তরে কৃষ্ণের সাথে অভিন্ন, পরিচয়ের এই একত্রীকরণ শেষ হয়ে যায় যখন তিনি তাঁর থেকে আলাদা হয়ে যান। বিচ্ছেদের পরে তিনি নিজেকে দেবী আদি প্রকৃতি (মূলপ্রকৃতি) হিসাবে প্রকাশ করেন যাকে "মহাবিশ্বের নির্মাতা" বা "সকলের মা" বলা হয় (নারদ পুরাণ, পূর্ব-খণ্ড, ৮৩.১০-১১, ৮৩.৪৪, ৮২.২১৪)।
রাধাকে কৃষ্ণের প্রেমের মূর্তি হিসেবেও বিবেচনা করা হয়। বৈষ্ণব সাধক চৈতন্য মহাপ্রভুর কাছে আরোপিত মতবাদ অনুসারে, বলা হয় যে, কৃষ্ণের তিনটি ক্ষমতা রয়েছে: অভ্যন্তরীণ যা বুদ্ধিমত্তা, বাহ্যিক যা চেহারা তৈরি করে এবং পৃথক যা পৃথক আত্মা গঠন করে। তার প্রধান শক্তি হল যা হৃদয়ের প্রসারণ বা আনন্দ সৃষ্টি করে। এটি প্রেমের শক্তি বলে মনে হয়। যখন এই প্রেম ভক্তের হৃদয়ে স্থির হয়ে যায়, তখন এটি মহাভাব বা শ্রেষ্ঠ অনুভূতি গঠন করে। প্রেম যখন সর্বোচ্চ পর্যায়ে পৌঁছায়, তখন এটি নিজেকে রাধাতে পরিণত করে, যিনি সকলের মধ্যে সবচেয়ে প্রিয় এবং সমস্ত গুণাবলীতে পূর্ণ। তিনি কৃষ্ণের সর্বোচ্চ প্রেমের বস্তু ছিলেন এবং প্রেম হিসাবে আদর্শ হয়েছিলেন, হৃদয়ের কিছু সম্মত অনুভূতি তার অলঙ্কার হিসাবে বিবেচিত হয়।
জন গডার্ড
জন ডগলাস ক্লদ গডার্ড, ওবিই (John Goddard; জন্ম: ২১ এপ্রিল, ১৯১৯ - মৃত্যু: ২৬ আগস্ট, ১৯৮৭) বার্বাডোসের সেন্ট মাইকেলের ফন্তাবেলে এলাকায় জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৪৮ থেকে ১৯৫৭ সালের মধ্যে ওয়েস্ট ইন্ডিজ ক্রিকেট দলের অধিনায়কত্ব করেন জন গডার্ড।
জাতিসংঘ পদক
সুইজারল্যান্ড
সুইস সশস্ত্র বাহিনীর সদস্যদের একটিকে জাতিসংঘের ফিতা পরতে দেওয়া হয় (জাতিসংঘ পুরস্কৃত সমস্ত সজ্জার মধ্যে তাদের পছন্দের)। ফিতাটি ইইউ (আলথিয়া মিশন) বা ন্যাটো ফিতার আগে পরতে হবে কিন্তু সুইস ফিতার পরে। সংখ্যাগুলি জাতিসংঘের ফিতার পাশাপাশি অন্যান্য অনুমোদিত "বিদেশী" ফিতায় অনুমোদিত।
ব্যাঙ্গালোর রেলওয়ে বিভাগ
ব্যাঙ্গালোর ডিভিশনের সার্বিক ভারপ্রাপ্ত বিভাগীয় রেলওয়ে ম্যানেজার (ডিআরএম) হলেন শ্যাম সিং।
টম হিডেলস্টোন
২০১৩ এর শেষের দিকে ও ২০১৪ এর শুরুর দিকে হিডেলস্টোন ডনমার ওয়ারহাউস কর্তৃক প্রযোজিত কোরিওলেনাস নাটকে নাম ভূমিকায় অভিনয় করেন। এই নাটকে তার অনবদ্য অভিনয়ের জন্য ইভনিং স্ট্যান্ডার্ড থিয়েটার সেরা অভিনেতার পুরস্কার জেতেন। ২০১৫ সালে তিনি গিলের্মো ডেল টোরোর চলচ্চিত্র ক্রিমসন পিক, বেন হুইটলির হাই রাইজ এবং হ্যাংক উইলিয়ামস নামের সঙ্গীত শিল্পীকে নিয়ে নির্মিত চলচ্চিত্র আই স দ্য লাইট এ অভিনয় করেন।
নিকো উইলিয়ামস (ওয়েলসের ফুটবলার)
নিকো শে উইলিয়ামস (জন্ম: ১৩ এপ্রিল, ২০০১) একজন ওয়েলস পেশাদার ফুটবলার। তিনি প্রিমিয়ার লিগ ক্লাব নটিংহাম ফরেস্ট এবং ওয়েলস জাতীয় দলের হয়ে ফুল ব্যাক হিসেবে খেলেন।
রাষ্ট্রপ্রধানদের নিকট মুহাম্মাদের প্রেরিত পত্রসমূহ
বাহারাইনের গভর্নরের প্রতি
بسم الله الرحمن الرحيم، من محمد رسول الله إلى المنذر بن ساوي، سلام عليك، فإني أحمد الله إليك الذي لا إله إلا هو، وأشهد أن لا إله إلا الله، وأن محمداً عبده ورسوله. أما بعد: فإني أذكرك الله عز وجل، فإنه من ينصح فإنما ينصح لنفسه، ومن يطع رسلي ويتبع أمرهم فقد أطاعني، ومن ينصح لهم فقد نصح لي، وإنّ رسلي قد أثنوا عليك خيراً، وإني قد شفعتُكَ في قومكَ، فاتركْ للمسلمين ما أسلموا عليه، وعفوتُ عن أهل الذنوب فاقبل منهم، وإنك مهما تصلح، فلن نعزلكَ عن عملك، ومن أقام على يهودية أو مجوسية فعليه الجزية.
ফজলুর রহমান ফারুক
রাজনৈতিক জীবন
ফারুক ১৯৬০ সালে ছাত্রলীগের রাজনীতি শুরু করেন। ১৯৬২ সালে টাঙ্গাইল মহকুমা ছাত্রলীগের প্রতিষ্ঠাতা সাধারণ সম্পাদক নির্বাচিত হন। ৬৫ সালে তৎকালীন পূর্ব পাকিস্তান ছাত্রলীগের কেন্দ্রীয় কমিটির সহ সাধারণ সম্পাদক হিসাবে দায়িত্ব পালন করেন। ১৯৭০ সালে টাঙ্গাইল জেলা আওয়ামী লীগের সাংগঠনিক সম্পাদক নির্বাচিত হন।
সুলতানগঞ্জ রেলওয়ে স্টেশন
সুলতানগঞ্জ রেলওয়ে স্টেশন (কোড:এসজিজি) ভাগলপুর জেলার একটি রেলওয়ে স্টেশন । সুলতানগঞ্জ রেলওয়ে স্টেশন ভারতীয় রেলওয়ের পূর্ব রেলওয়ে জোনের মালদা রেলওয়ে বিভাগের অধীনে আছে।
জোয়াও এন'টিম্বা
জোয়াও ব্যাপটিস্টা এন'টিম্বা (জন্ম ২০শে মার্চ ১৯৬৮, লুবাঙ্গোতে) একজন অ্যাঙ্গোলান দৌড়বীর।
আজ তক
সমালোচনা
২০১৫ সালের নভেম্বরে অনলাইনে একটি ভিডিও ফাঁস হয়। ভিডিওতে দেখা যায়, একজন আজ তক প্রতিবেদক একটি শিশুকে লিকার কেনার জন্য অর্থ প্রদান করছে যাতে সে মধ্যপ্রদেশের বিজেপি মন্ত্রী কুসুম মেহদেলের বিরুদ্ধে মিথ্যা বিবৃতি দিতে পারে। বিষয়টি সাধারণ জনগণের কাছে ব্যাপকভাবে নিন্দিত হয়।
প্রশংসা
২০০৬ সালে বিবিসি ও রয়টার্স কর্তৃক যৌথভাবে পরিচালিত এক জরিপে চ্যানেলটি ভারতীয়দের মাঝে সবচেয়ে আস্থাশীল গণমাধ্যমের খেতাব পায়।
কোটা বিমানবন্দর
এখনকার অবস্থা
১৯৯৭ সাল থেকে, এই বিমানবন্দর থেকে কোন নির্ধারিত উড়ান চলাচল করেনি, যদিও মুম্বাই ও দিল্লিতে এয়ার ইন্ডিয়া যাত্রা শুরু করার জন্য কথা হয়েছিল। কোটা যাওয়ার জন্য শেষ বিমানটি ছিল বায়ুদুত। ২০০৫ সালে, এটি প্রতিবেদন ছিল যে বিমানবন্দর রক্ষণাবেক্ষণে ভারতীয় বিমানবন্দর কর্তৃপক্ষ, বার্ষিক ব্যয় করে ৬.৩ মিলিয়ন টাকা, অথচ আয় হল ৬,০০,০০০  টাকা এবং বিমানবন্দরের ছয় একর  সম্পত্তি বস্তি দ্বারা দখল করা হয়েছে।
কর্দোবা
ইতিহাস
আরও দেখুন: কর্ডোবা, স্পেনের টাইমলাইন
প্রাগৈতিহাসিক, প্রাচীনত্ব এবং শহরের রোমান ভিত্তি
রোমান যুগের শেষভাগে, কর্ডুবার বিশপ হোসিয়াস (ওসিয়াস) 4র্থ শতাব্দীর গোড়ার দিকে পশ্চিমা চার্চের প্রভাবশালী ব্যক্তিত্ব ছিলেন। পরবর্তীতে, কর্ডুবা বাইজেন্টাইন সাম্রাজ্যের (৫৫২-৫৭২) প্রভিন্সিয়া হিস্পানিয়াতে এবং ভিসিগোথদের অধীনে একটি গুরুত্বপূর্ণ স্থান দখল করে, যারা এটি 6 শতকের শেষের দিকে জয় করেছিল।
উচ্চ এবং শেষ মধ্যযুগ
বানু ইয়াহওয়ারের শাসনাধীনে, কর্ডোবেসের ক্ষমতা শহর থেকে খুব বেশি বিস্তৃত ছিল না, কারণ প্রাক্তন খিলাফতের বাকি অংশে অন্যান্য স্বাধীন রাজনীতির উদ্ভব হয়েছিল।  একাদশ শতকের কর্ডোবার জন্য ৬৫,০০০ জন বাসিন্দার একটি অনুমান করা হয়। ১০৭০ সালে,শহরে প্রতিরক্ষায় সাহায্য করার জন্য সেভিলের আব্বাদিদ তাইফা থেকে বাহিনী কর্ডোবায় প্রবেশ করে, যেটি টলেডোর শাসক আল-মামুন অবরোধ করেছিলেন, তবুও তারা কর্ডোবার তাইফার শেষ শাসক আবদকে নিয়ন্ত্রণ করে এবং বহিষ্কার করে। কর্ডোবা ১০৯১ সালের মার্চ মাসে আলমোরাভিডদ জোরপূর্বক দখল করেন।  ১১২১ সালে, জনগণ আলমোরাভিদ গভর্নরের অপব্যবহারের বিরুদ্ধে বিদ্রোহ করে।
আলমোহাদের শপথকারী শত্রু, ইবনে মারদানিস ("নেকড়ে রাজা") এবং তার সৎ পিতা ইব্রাহিম ইবনে হামুস্ক ক্যাস্টিলের আলফোনসো এর সাথে মিত্রতা করেন এবং ১১৫৮-১১৬০ সাল নাগাদ কর্ডোবা অবরোধ করেন, আশেপাশে ধ্বংসযজ্ঞ চালান কিন্তু জায়গা নিতে ব্যর্থ হন।
খেলাধুলা
কর্ডোবার প্রধান ক্রীড়া দল হল, অ্যাসোসিয়েশন ফুটবল দল, কর্ডোবা সিএফ, যেটি 2014-15 মৌসুমে লা লিগায় একটি সংক্ষিপ্ত এক-সিজন মেয়াদের পর স্প্যানিশ সেগুন্ডা ডিভিশন বি -তে খেলে। হোম ম্যাচগুলি এস্তাদিও নুয়েভো আর্কাঞ্জেলে খেলা হয়, যেখানে 20,989টি আসন রয়েছে।
মিনি সিনেপ্লেক্স
উৎস ও জনপ্রিয়তা বৃদ্ধি
১৯৭৪ সালে ইওয়ানামি হলে ইকুইপ ডি সিনেমা নামে পরিচিত একটি চলচ্চিত্র বিতরণ প্রকল্প চালু করা হয় যা ছিলো জাপানের টোকিওতে ইওয়ানামি শোটেন দ্বারা নির্মিত একটি বিনোদন স্থল। মূলত একটি বহুমুখী হল হিসাবে ব্যবহৃত হওয়া ইওয়ানামি হল প্রথম মিনি থিয়েটারগুলোর মধ্যে অন্যতম হয়ে ওঠে যা ২২০ জনের বসিয়ে দেখানোর ক্ষমতা রাখে। প্রকল্পটির নেতৃত্বে ছিলেন ইওয়ানামি হলের মহাব্যবস্থাপক ইতসুকো তানাকনো ও চলচ্চিত্র প্রযোজক কাশিকো কাওয়াকিতা, যিনি ব্যাপক বিতরণের জন্য অনুপযুক্ত বলে বিবেচিত চলচ্চিত্রগুলো প্রদর্শন করতে চেয়েছিলেন।
ঝুলন্ত সেতু
ইতিহাস
সেতুর জন্য যেখানে ডেক সাসপেন্ডারদের অনুসরণ করে, সহজ সাসপেনশন ব্রিজটি দেখুন।
উত্তর কাট্টলী
কাজী নজরুল ইসলামের আগমন
এ কথা বলে তিনি ইসলামি সঙ্গীত পরিবেশন শুরু করেন এবং বাংলায় মিলাদ পড়েন। শিক্ষা ও সভ্যতার উপর বক্তব্য রাখেন এবং গ্রামবাসীর উদ্দেশ্যে সাম্প্রদায়িক সম্প্রীতির কথা বলে বক্তব্য শেষ করেন।
আয়মোরে মোরেইরা
আয়মোরে ১৯৩২ সালে ব্রাজিলের হয়ে আন্তর্জাতিক পর্যায়ে অভিষেক করেছিলেন; ব্রাজিলের জার্সি গায়ে তিনি সর্বমোট ৩২ ম্যাচে অংশগ্রহণ করেছিলেন।
ম্যানেজার
মোরেইরা ব্রাজিল জাতীয় দলের হয়ে ৬১ ম্যাচে ম্যানেজারের দায়িত্ব পালন করেছিলেন। এতে দলটি ৩৭ খেলায় জয়, ৯ ড্র এবং ১৫ খেলায় পরাজিত হয়েছিল। বিশ্বকাপ জয়ের পাশাপাশি কানারিনিয়ো নামে খ্যাত ব্রাজিল জাতীয় ফুটবল দলকে ১৯৬১ এবং ১৯৬২ সালের তাকা ওসওয়ালদো ক্রুজ, ১৯৬১ এবং ১৯৬৬ সালে তাকা বেরনার্দো ও'হিগিন্স, ১৯৬৩ সালে রোকা কাপ এবং ১৯৬৭ সালে তাকা রিউ ব্রাঙ্কো জয়ে সহায়তা করেছিলেন।
সুপারি গাছ
সুপারি বা গুয়া (বিকল্প বানান সুপারী) (সংস্কৃত: গুবাক, ইংরেজি: Areca nut)। এর বৈজ্ঞানিক নাম Areca catechu। এদের গোলাকৃতি শক্ত বীজ পানের মশলায় কুচি করে দেওয়া হয়। এটি একটি ক্ষতিকারক বস্তু।ডাক্তারদের মতে নিয়মিত সুপারী খাওয়ার কারণে বিভিন্ন রোগ হতে পারে।সুপারির মধ্যে এক প্রকার ক্যান্সারে আক্রান্তকারী রাসায়নিক উপাদান উপস্থিত আছে।তাছাড়া এটি দাতের জন্যও ক্ষতিকর।
রোং-জোম-ছোস-ক্যি-ব্জাং-পো
শিক্ষা
রোং-জোম-ছোস-ক্যি-ব্জাং-পো বিমলমিত্র ও বৈ-রো-ত্সা-না দ্বারা প্রচারিত অতিযোগ তত্ত্ব তাদের মৃত্যুর পর প্রথম শিক্ষালাভ করেন। দেব-থের-স্ঙ্গোন-পো গ্রন্থানুসারে র্দো-র্জে-ব্দুদ-জোম্সের মাধ্যমে তিনি চিত্তবর্গ সম্বন্ধে শিক্ষালাভ করেন।
জুন নিশিকাওয়া
২০১৭ সালে, নিশিকাওয়া জাপান অনূর্ধ্ব-১৬ দলের হয়ে জাপানের বয়সভিত্তিক পর্যায়ে অভিষেক করেছিলেন।
সিগ্রাম ভবন
সিগ্রাম ভবন, নিউ ইয়র্ক সিটির মিডটাউন ম্যানহাটনের ৫২ এবং ৫৩ তম রাস্তার মধ্যে ৩৭৫ পার্ক অ্যাভিনিউতে একটি আকাশচুম্বী ভবন। লুডভিগ মিস ভ্যান ডার রোহে, ফিলিপ জনসন , এলি জ্যাক কান এবং রবার্ট অ্যালান জ্যাকবস দ্বারা ডিজাইন করা , টাওয়ারটি ৩৮টি তলা বিশিষ্ট এবং ৫১৫ ফুট (১৫৭ মিটার) লম্বা। একটি পাবলিক প্লাজা সহ আন্তর্জাতিক শৈলীর ভবন, ১৯৫৮ সালে সম্পন্ন হয়েছিল, প্রাথমিকভাবে কানাডিয়ান ডিস্টিলার সিগ্রাম কোম্পানির সদর দফতর হিসাবে কাজ করেছিল।
জহুরুল হক (অনুবাদক)
জীবনী
জহুরুল হক আল-কুরআনের অসমীয়া অনুবাদটিকে তিনটি খণ্ডে প্রকাশ করেন। ১৯৯৩ সালে তিনি আল-কুরআনের ইংরেজি অনুবাদের কাজে হাত দেন। ২০০০ সালের ১লা এপ্রিল তিনি "ট্রান্সলেশন এ্যান্ড কমেন্টারি অফ দ্য হোলি কুরান"(পবিত্র আল কুরআনের অনুবাদ ও ধারাবর্ণনা) নামে তার সাড়ে-বারশত-এরও অধিক পৃষ্ঠা সংবলিত আল কুরআনের ইংরেজি অনুবাদ ও বিবরণ গ্রন্থ আকারে প্রকাশ করেন। ইতিমধ্যে তার নিজের অনূদিত আল-কুরআনের অসমীয়া অনুবাদের তৃতীয় সংষ্করণ প্রকাশিত হয়েছে।
ধাতুগণ
উদাহরণ: 'লওয়া' ক্রিয়ার ধাতু ল (ল + অ)। 'ল' একাক্ষর ধাতু অবং প্রথম বর্ণ ল্-এর সাথে স্বরবর্ণ 'অ' সংযুক্ত আছে। সুতরাং, হ-আদিগণের মধ্যে ল্-ধাতু (ক্রিয়াপদ- লওয়া) পড়বে।
নামি ডিন
ঘরোয়া ক্রিকেট
নাটাল দলে ব্যাটসম্যান হিসেবে খুব কমই প্রভাববিস্তার করতে পেরেছেন। চার মৌসুমে ১০ খেলায় অংশ নিয়েছেন। তন্মধ্যে, ১৯২১-২২ মৌসুমে ট্রান্সভালের বিপক্ষে ব্যক্তিগত সর্বোচ্চ করেন ৯৬ রান। ১৯২৩-২৪ মৌসুমে ট্রান্সভালের পক্ষে প্রথম খেলায় দূর্বল শক্তির অধিকারী অরেঞ্জ ফ্রি স্টেটের বিপক্ষে দলের মোট ২৪৬ রানের মধ্যে একাই করেন অপরাজিত ১৬৫ রান। এটিই তার সমগ্র খেলোয়াড়ী জীবনে সর্বোচ্চ ব্যক্তিগত সংগ্রহ হিসেবে রয়ে যায়। ফলশ্রুতিতে, ১৯২৪ সালে ইংল্যান্ড গমনের উদ্দেশ্যে দক্ষিণ আফ্রিকা দলের খেলোয়াড় হিসেবে তাকে মনোনয়ন দেয়া হয়।
ইংল্যান্ড গমন, ১৯২৯
ইতিমধ্যেই দক্ষিণ আফ্রিকা দল সিরিজে পরাজিত হয়েছে। এ অবস্থায় নামি ডিন নিজেকে মেলে ধরার চেষ্টা চালান। এ সফরে তিনি তার একমাত্র সেঞ্চুরি হাঁকান। হ্যাম্পশায়ারের বিপক্ষে অপরাজিত ১৩৩ রান তুলেন মাত্র ১৪০ মিনিটে। এ ইনিংসের কল্যাণে পঞ্চম ও চূড়ান্ত টেস্টে ৫ নম্বরে ব্যাটিংয়ে অগ্রসর হন তিনি। দক্ষিণ আফ্রিকার একমাত্র ইনিংসে তিনি যখন মাঠে নামেন তখন দলের সংগ্রহ ছিল ২৫/৩। এ অবস্থায় হার্বি টেলরের সাথে জুটি গড়ে ১৯০ মিনিটে ২১৪ রান তুলেন। ৯৩ রান তুলে তিনি আউট হন। এ ইনিংসটিই তার টেস্ট খেলোয়াড়ী জীবনের সর্বোচ্চ ছিল। খেলাটি ড্র হয়েছিল।
দেহাবসান
২১ অক্টোবর, ১৯৩৯ তারিখে মাত্র ৪৪ বছর বয়সে ট্রান্সভালের জোহেন্সবার্গে আকস্মিকভাবে হৃদযন্ত্রক্রীয়া বন্ধ হয়ে নামি ডিনের দেহাবসান ঘটে। এ প্রসঙ্গে উইজডেনে তার স্মরণে উল্লেখ করে যে, সন্দেহ নেই যে, তার উদ্দীপনায় ও দল গঠনে সতর্কপন্থা গ্রহণ করায় সাম্প্রতিক বছরগুলোয় দক্ষিণ আফ্রিকার ক্রিকেটে প্রভূতঃ উন্নতি সাধিত হয়েছে।
গ্রেগ চ্যাপেল
১৯৮০-৮১ ওয়ার্ল্ড সিরিজ কাপ
এই টুর্নামেন্টে তিনি বিখ্যাত - কুখ্যাত দুই ই হয়েছিলেন। তিনি টুর্নামেন্টের সর্বোচ্চ রানসংগ্রহকারী হন। সেই সঙ্গে ২য় সর্বোচ্চ উইকেটশিকারী হন। সিডনি-তে তার মিডিয়াম পেস বোলিংয়ের সামনে ধসে পরে ভারতীয় ব্যাটিং লাইন আপ। ৬৩ রানে অল আউট হয়ে যায়, যা ভারতীয়দের সর্বকালের ২য় সর্বনিম্ন একদিবসীয় দলগত স্কোর ।  আউট করেন সুনীল গাভাস্কার - রজার বিন্নি-র মতো তারকা খেলোয়াড়দের।
মকবুল হোসেন (চুয়াডাঙ্গার রাজনীতিবিদ)
মকবুল হোসেন বাংলাদেশের চুয়াডাঙ্গা জেলার রাজনীতিবিদ ও চুয়াডাঙ্গা-১ আসনের সাবেক সংসদ সদস্য।
হাওয়াইয়ান ক্রেওল ইংরেজি
হাওয়াইয়ান পিজিন ইংরেজি, হাওয়াইয়ান ক্রেওল ইংরেজি, এইচসিই, বা স্থানীয়ভাবে কেবল পিজিন হিসাবে পরিচিত, হল ইংরেজির উপর ভিত্তি করে গঠিত একটি ক্রেওল - যা হাওয়াইয়ের অনেক অধিবাসীর ব্যবহৃত ভাষা। যদিও “ইংরেজি” এবং “হাওয়াইয়ান” - হাওয়াইয়ের সরকারি ভাষা হিসাবে ব্যবহৃত, কিন্তু, ২০১৫ সালের নভেম্বরে মার্কিন আদমশুমারি ব্যুরো “হাওয়াইয়ান পিজিন” ভাষাকেও একটি সরকারী ভাষা হিসেবে স্বীকৃতি দেয়; কারণ, দৈনন্দিন নৈমিত্তিক কথোপকথনে অনেক হাওয়াইয়ান এটি ব্যবহার করেন এবং হাওয়াইয়ের স্থানীয়দের জন্য প্রচারিত বিজ্ঞাপনে এটি প্রায়শই ব্যবহৃত হয়। “হাওয়াইয়ান ক্রেওল ইংরেজি” ভাষাকে হাওয়াইয়ান ভাষায় ওলেলো পাইআই "('ōlelo pa'i'ai)" বলা হয়, যার অর্থ সংকুচিত টারো ভাষা (pounding-taro language)।
ইতিহাস
হাওয়াইয়ান পিজিনের উদ্ভব ঘটে আখচাষকে কেন্দ্র করে ইংরেজিভাষী বাসিন্দাদের এবং অ-ইংরেজিভাষী স্থানীয় হাওয়াইয়ান ও বিদেশী অভিবাসীদের মধ্যে যোগাযোগের মাধ্যম হিসেবে। স্থানীয় অধিবাসীদের কর্তৃক পূর্ব হতেই চাষ এবং হাওয়াইয়ের অন্যত্র ব্যবহৃত পিজিন দ্বারা এটি প্রভাবিত এবং সমৃদ্ধ হয়েছিলো। কারণ, এই ধরনের আখচাষের জন্য প্রায়শই বিভিন্ন দেশ থেকে শ্রমিক আনা হয় এবং বাগানে কর্মরত শ্রমিকদের একে অন্যের সাথে ও তাদের সুপারভাইজার সঙ্গে কার্যকরভাবে যোগাযোগের জন্য একটি সাধারণ ভাষার প্রয়োজন হয়। হাওয়াইয়ান পিজিন পোর্তুগিজ, হাওয়াইয়ান, আমেরিকান ইংরেজি এবং ক্যানটোনীজসহ বিভিন্ন ভাষা দ্বারা প্রভাবিত হয়েছে। চাষের জন্য অন্যান্য ভাষাভাষী অঞ্চলের, যেমনঃ জাপানি, ফিলিপিনো এবং কোরিয়ান জনগোষ্ঠীরও আগমন ঘটায় হাওয়াইয়ান পিজিনে এইসব ভাষা থেকেও শব্দ গৃহীত হয়েছে। হাওয়াইয়ের তালিকাকৃত কিছু গৃহীত জাপানি শব্দ মূলতঃ জাপানি ভাষা থেকে এসেছে। এটি সামান্য অংশে হাওয়াইয়ে বসবাসকারী স্প্যানিশভাষী পুয়ের্তোরিকান অভিবাসীদের দ্বারাও প্রভাবিত হয়েছে। অভিবাসী এবং আমেরিকানদের মধ্যে প্রধানত ব্যবসার ক্ষেত্রে যোগাযোগের মাধ্যম হিসাবে বা পারস্পরিক বোঝাপড়া সহজতর করতে হাওয়াইয়ান পিজিন গঠিত হয়েছিল। এমনকি, অদ্যাবধি, হাওয়াইয়ান পিজিনে এ সকল ভাষার কিছু প্রভাব অপরিবর্তিত রয়েছে। উদাহরণস্বরূপ, হাওয়াইয়ান পিজিনে "stay" শব্দটির একটি নির্দিষ্ট গাঠনিক কাঠামো আছে এবং এর ব্যবহার হাওয়াইয়ান ক্রিয়া "noho", পোর্তুগিজ "ficar" বা স্প্যানিশ "estar"-এর অনুরূপ; যার অর্থ "to be", কিন্তু এটি শুধুমাত্র অস্থায়ী স্থান বা অবস্থান বোঝাতে ব্যবহার করা হয়।
ব্যাকরণগত বৈশিষ্ট্য
স্ট্যান্ডার্ড আমেরিকান ইংরেজি (SAE)-তে ব্যবহৃত "to be"-এর গঠন:
ময়ুরহাট রেলওয়ে স্টেশন
ময়ুরহাট রেলওয়ে স্টেশন হল পূর্ব রেলওয়ে অঞ্চলের শিয়ালদহ রেল বিভাগের একটি কলকাতা শহরতলি রেল স্টেশন। এটি পশ্চিমবঙ্গের নদীয়া জেলায় শিয়ালদহ-রানাঘাট মেইন লাইনের রানাঘাট - গেদে শাখায় অবস্থিত।
চিৎপুর
রবীন্দ্র সরণি
চিৎপুর রোড ছিল কলকাতার প্রাচীনতম রাস্তা। ধনীদের পাশাপাশি এই অঞ্চলে বহু সাধারণ ব্যবসায়ীর বাস ছিল। বাংলা পঞ্জিকা এখানে ছাপা হত। এটিই ছিল বটতলা বইবাজারের কেন্দ্র। চিৎপুর রোডের সঙ্গে যুক্ত অনেক কিছুই কলকাতার বাঙালি জীবন ও সংস্কৃতির অবিচ্ছেদ্য অঙ্গ ছিল – পান, আড্ডা, যাত্রা ও বিবাহ উৎসবে ‘হি ইজ আ জলি গুড ফেলো’ গাওয়া ব্রাস ব্যান্ডের কেন্দ্র ছিল এই রাস্তা।
হেলোপেলটিস
হেলোপেলটিস (Helopeltis) গণ এর সকল কীট যা চায়ের গান্ধি পোকা (Tea mosquito bug) নামেই বেশি পরিচিত চা গাছের অন্যতম প্রধান অনিষ্টকারী কীটপতঙ্গ। বাংলাদেশসহ ভারতের আসাম, শ্রীলঙ্কা, ভিয়েতনাম, ও ইন্দোনেশিয়ায় এ পোকা ব্যাপকভাবে বিন্তৃত। আকৃতিগত দিক থেকে এগুলো অনেকটা মশার মতো বলে এগুলোকে মশা-জাবপোকা (mosquito bug) বলে। চা গাছের ক্ষতি ছাড়াও এটি কোকো, তুলা ও নানা রকমের ডাল জাতীয় ফসলের ক্ষতিসাধন করে।
রঘুবংশ
অধ্যায় ৪ - রাজা হিসাবে রঘু, এবং তার বিজয়
রঘুর রাজত্ব বর্ণনা করা হয়েছে। তিনি জয়ের জন্য চার দিকেই যাত্রা করেন এবং এই অধ্যায়ে ভারতবর্ষের অনেক কিছু বর্ণনা করা হয়েছে।
অধ্যায় ১০ - দেবতা বিষ্ণুর কাছে প্রার্থনা করেন, যিনি রাম রূপে অবতীর্ণ হন
রাবণ দ্বারা যন্ত্রণাপ্রাপ্ত দেবতারা বিষ্ণুর কাছে প্রার্থনা করেন। দশরথ একটি যজ্ঞ করেন এবং চারটি সন্তানের আশীর্বাদ পান: রাম, লক্ষ্মণ, ভরত ও শত্রুঘ্ন।
অধ্যায় ১৫ - রামের পুত্রদের জন্ম এবং রামের মৃত্যু
ঋষির আশ্রমে, সীতা দুই পুত্র লব ও কুশের জন্ম দেন, যারা বড় হয় এবং বাল্মীকি দ্বারা রামায়ণ শেখানো হয়। যখন তারা যৌবনে পরিণত হয়, তারা রামের সান্নিধ্যে আসে, যিনি জানতে পারেন যে তারা তার সন্তান, এবং তারপর সীতা তার মা, পৃথিবী দ্বারা গ্রাস করা বেছে নেয়। রাম তার ভাই ও সন্তানদের মধ্যে রাজ্য ভাগ করেন এবং স্বর্গে আরোহণ করেন।
পিটার সাচ
প্রথম-শ্রেণীর ক্রিকেট
এসেক্সে খেলাকালীন সর্বাধিক সফলতা পান। ১৯৯৭ সালে ন্যাটওয়েস্ট ট্রফির সেমি-ফাইনালে গ্ল্যামারগনের বিপক্ষে দ্বিতীয় দিনে বাউন্ডারি হাঁকিয়ে জয়সূচক রান সংগ্রহ করেছিলেন তিনি। মন্দ আলোকের কারণে খেলাটি দ্বিতীয় দিনে গড়ায়। অবশ্য, ব্যাটিংয়ের কারণে তিনি প্রসিদ্ধ ছিলেন না।
পান (পাতা)
বিস্তৃতি
প্রধানত দক্ষিণ এশিয়া, উপসাগরীয় অঞ্চলের দেশসমূহ, দক্ষিণ-পূর্ব এশিয়া ও প্রশান্ত মহাসাগরীয় অঞ্চলের মানুষ পান খায়।
ব্যবহার
কেবল স্বভাব হিসেবেই নয়, ভারতে ঐতিহ্যগতভাবে সামাজিক রীতি, ভদ্রতা এবং আচার-আচরণের অংশ হিসেবেই পানের ব্যবহার চলে আসছে। অনুষ্ঠানাদিতে পান পরিবেশন দ্বারা প্রস্থানের সময় ইঙ্গিত করা হয়। এক সময় উৎসব, পূজা ও পুণ্যাহে পান ছিল অবিচ্ছেদ্য অংশ। প্রাচীন অভিজাত জনগোষ্ঠীর মাঝে পান তৈরি এবং তা সুন্দরভাবে পানদানিতে সাজানো লোকজ শিল্প হিসেবে স্বীকৃতি পেত।
স্বদেশীয় নাম
পান পাতাকে বাংলা ভাষা য় “পান”, হিন্দী ভাষা য় ‘‘পান’’ (पान), সংস্কৃতে ‘‘তাম্বুলা’’ ও ‘‘নাগাভাল্লী’’, ফারসি ভাষা য় ‘‘তানবুল’’ প্রভৃতি নামে ডাকা হয় ।
আনিয়া সেটি আন্ডারসন
আনিয়া সেটি আন্ডারসন (জন্মঃ ২৫ সেপ্টেম্বর, ১৯৬৫) ডেনমার্ক-এর হার্শলমের একজন জ্যোতির্বিদ এবং জ্যোতির্বিজ্ঞানী।
জীবনী
সপ্তম শ্রেণীতে পড়ার সময় তার স্কুল থেকে বিখ্যাত দানিশ জ্যোতির্বিজ্ঞানী উফি গ্রে জর্জেনসেনের কাছে নিয়ে যাওয়া হয়েছিল এবং তখন থেকেই আনিয়ার জ্যোতির্বিজ্ঞানে উৎসাহ জাগে। তিনি কোপেনহেগেন বিশ্ববিদ্যালয় থেকে ১৯৯১ সালে বিজ্ঞানে স্নাতক, ১৯৯৫ সালে জ্যোতির্বিজ্ঞানে স্নাতকোত্তর এবং ১৯৯৯ সালে পিএইচডি ডিগ্রি অর্জন করেন। তার গবেষণার বিষয় ছিল মহাজাগতিক ধুলিকনা এবং নক্ষত্রসমূহ। তার ডক্টরেট পরবর্তী গবেষণায় যারা অর্থ সাহায্য করেছিল তাদের মধ্যে কার্লসবার্গ প্রতিষ্ঠান অন্যতম। প্রথমদিকে উপ্পাসলা বিশ্ববিদ্যালয়ের জ্যোতির্বিজ্ঞান এবং নভোবিজ্ঞান বিভাগে তিনি তার গবেষণার কাজ শুরু করেন এবং পরবর্তীকালে কোপেনহেগেন বিশ্ববিদ্যালয়ের জ্যোতির্বিজ্ঞান শাখার মানমন্দিরে তিনি তার গবেষণার কাজ সম্পূর্ণ করেন। এর পরে তিনি তার নিজস্ব প্রতিষ্ঠান থেকে অর্থসাহায্য পান এবং বিজ্ঞান অনুষদ থেকে উচ্চশিক্ষা ও শিক্ষণ অনুশীলনে ডিপ্লোমা অর্জন করেন। বর্তমানে তিনি তার ছোটবেলার জ্যোতির্বিজ্ঞানে প্রেরনা দানকারী উফি গ্রে জর্জেনসেনের সঙ্গেই কোপেনহেগেন বিশ্ববিদ্যালয়ে গবেষণায় রত আছেন। তার তিন সন্তান আছে যাদের নাম জুলি, সিসিলি এবং জ্যাকব।
কর্মজীবন
বর্তমানে তিনি ডেনমার্কের বিশিষ্ট মহিলা পদার্থ‌বিদ হিসাবে পরিচিত। এবং নর্ডিক ইন্সিটিউট সহ আরও সম্মানীয় প্রতিস্থানের সঙ্গে যুক্ত।